Jakub Suljkanović novi premijer Vlade TK, Kalesijac Mufid Klinčević, ministar poljoprivrede – Radio Feral\n17/02/2018 17/02/2018 Mirsad Zulic\t0 Comments\nDosadašnji ministar finansija Jakub Suljkanović, imenovan je za novog premijera Vlade Tuzlanskog kantona, na večerašnjoj hitnoj sjednici, koja je zakazana odmah nakon smjene Vlade koju je predvodio Bego Gutić.\nU novoimenoj Vladi je i Kalesijac Mufid Klinčević, koji je imenovan za ministra poljoprivrede, vodopripvrede i šumarstva.\nNovu Vladu TK još čine ministar unutrašnjih poslova Husein Topčagić, pravosuđa i uprave Ivana Kulić, obrazovanja i nauke Zlatan Muratović, finansija Miralem Nuhanović, kulture, sporta i mladih Slavena Vojinović, trgovine, turizma i saobraćaja Mirsad Gluhić, zdravstva Bahrudin Hadžiefendić, privrede Osman Puškar, boračkih pitanja Enes Gegić.\nZa novu Vladu glasalo je 20 poslanika, dok ih je 13 bilo suzdržano prilikom glasanja.\nNakon imenovanja, novi ministri su položili svečanu izjavu, čime su i zvanično preuzeli ministarske pozicije.\n← Smijenjena Vlada Tuzlanskog kantona na čelu sa Begom Gutićem\nFazlić uveo povjereništva SDA u Banovićima, Gradačcu i Sapni →


Ministarstvo građevinarstva protiv naprednjaka iz Vršca - Pančevo.city\nPolovinom februara ove godine odbornici Gradske skupštine Vršca, svi iz SNS organizacije, dobili su nalog da promene Odluku o usvajanju izmene plana detaljne regulacije za Trg zelena pijaca. Trg iz druge polovine 18. veka uvek je bio javna površina, sa različitim namenama, do pojave mafijaške organizacije imenovane kao Srpska napredna stranka. Nekome od njenih „bosova” učinilo se da bi trg bio odlično građevinsko zemljište, koje bi se po povoljnim uslovima prodalo nekoj povlašćenoj osobi iz organizacije. Odmah je pokrenut postupak izmene detaljne regulacije ovog prostora, sa ciljem da se javna površina, koja se po zakonu ne može prodavati, preimenuje u građevinsku parcelu i da se nekoj važnoj personi iz te subkulture omogući da privremeno zadovolji svoje nezajažljive apetite. Javno preduzeće „Urbanizam” iz Pančeva je uradilo plan prostora, Zavod za zaštitu spomenika kulture iz Pančeva je dao svoje mišljenje, organizovana je javna rasprava, u kojoj su učestvovali građani i stručnjaci sa mišljenjima i primedbama, da bi na kraju Komisija za planove grada Vršca usvojila definitivnu verziju plana i po zakonu je prosledila Gradskom veću Vršca, koje je prečišćen i po zakonskim normama priređen tekst uputila odbornicima na razmatranje i usvajanje. Nijedna institucija niti pojedinac koji su učestvovali u izradi plana nisu predvideli mogućnost da trg postane građevinsko zemljište. To je, verovatno, izbezumilo zainteresovane iz vrha SNS organizacije, koji su čitav proces pokrenuli, pa su na brzinu, agresivno i bez poštovanja procedure, primenili sopstveni lex specialis i neposredno pred početak sednice Skupštine, na brzinu sačinili amandman kojim su zakonito koncipiranu odluku promenili prema svom naumu.\nNa tako skandalozno kršenje zakona reagovale su opozicione odbornice gradske skupštine Tatjana Vešović, Biljana Jeličić, Dragana Rakić i Dragica Stanojlović, obrativši se za mišljenje Ministarstvu građevinarstva, saobraćaja i infrastrukture Republike Srbije i Pokrajinskom sekretarijatu za urbanizam i zaštitu životne sredine. Ubrzo je stigao odgovor od Ministarstva građevinarstva, koje je potpisao pomoćnik ministra Đorđe Milić. U odgovoru je navedeno da je amandman pre usvajanja trebalo dostaviti stručnom telu – Komisiji za planove, koja treba da se izjasni o njemu i donese mišljenje o opravdanosti predloženog planskog rešenja i usklađenosti sa planskim dokumentima šireg područja kao i o Zakonu o planiranju i izgradnji.\nPrema stručnom mišljenju pomoćnika ministra, jasno je da su odbornici vršačke skupštine amandman doneli ne poštujući zakonsku proceduru, jer se njihovom nalogodavcu očigledno žurilo da se na nelegalan i nelegitiman način dočepa parcele na kojoj bi zidao nekakve objekte. Belodano je jasno da je postojala namera da nam se otme trg i da su za njeno sprovođenje zloupotrebljeni odbornici, koje su građani birali da zastupaju njihove interese i vode računa o prosperitetu grada uz očuvanje njegovog istorijskog i urbanističkog identiteta. Odbornici su zbog ličnih interesa, konformizma i neodgovornosti pristali da učestvuju u zločinačkim postupcima koje godinama sprovode hulje, prevaranti, otimači i lopovi, koji su suspendovali institucije i zakone države sprovodeći teror nad građanima i devastirajući sve sisteme države, bogateći se i prisvajajući sva materijalna dobra. Sramna uloga koju su odigrali SNS odbornici vršačke skupštine može definitivno da uništi urbanu celinu centralne gradske zone i promeni arhitektonsku vizuru ovog dela grada. Oni nisu imali časti i svesti o sopstvenim zadacima koje su kao predstavnici građana preuzeli. Mnogi od njih su nagrađeni za poslušnost i ponovo se nalaze na listi za novi saziv Gradske skupštine. Bez svesti da su činili bilo šta rđavo gradu i građanima očekuju da ovi za njih glasaju. Mišljenje ministarstva bi trebalo da im stavi do znanja da njihovi nalogodavci nisu svemoćni i da postoje ljudi koji još uvek u ovom haosu profesionalnu čast i struku stavljaju iznad interesa umišljenih privremenih moćnika.\nOvaj događaj iz Vršca samo je jedan od mnogobrojnih koji potvrđuju da Srbija nije pravna ni demokratska država, da je ogrezla u korupciju i u kriminalu i da ne postoje uslovi da se održe pošteni izbori.


Kampanja za šesti ''Dragan Mance kup 2022''\nKampanja za šesti “Dragan Mance kup 2022“\n16. decembra 2021. - 06:42\nGradska opština Zemun kao pokrovitelj i Sportsko udruženje “Dragan Mance Kup“ predstavili su novu kampanju za Šesti međunarodni dečiji fudbalski festival “Dragan Mance Kup 2022“.\nTim povodom 16. decembra održan je novogodišnji koktel u galerijskom prostoru Kancelarije za mlade GO Zemun, na kojem su se prisutnima obratili zamenik predsednika Zemunske opštine Žarko Dronjak i predsednik SU “Dragan Mance Kup“ Goran Mance.\n“Uverili smo se da je ovakav dečiji fudbalski turnir, ovog obima i popularnosti, jedinstven u Beogradu i Srbiji, a i šire, i posebno smo ponosni što se organizuje i održava upravo kod nas u Zemunu, tako da ćemo s još više elana pomoći da bude masovniji i bolji“, izjavio je Žarko Dronjak.\n“Dragan Mance Kup“ se 30 godina održavao u naselju “13.maj“, odakle je tragično nastradali fudbaler Dragan Mance, a poslednjih pet godina na terenima SC “Partizan Teleoptik“.\n“Gradska opština Zemun je pomagala, a od 2021. godine postala pokrovitelj dečije fudbalske manifestacije koja je otkako se održava ugostila 932 tima iz Srbije i inostranstva, više od 13 hiljada mališana, odigrano je 2.110 utakmica i postignuto blizu sedam hiljada golova“, istakao je organizator Goran Mance.\nPredstavljen je novi kalendar za 2022. godinu, inovirani sajt sa prevodom na 12 svetskih jezika sa elektronskom prijavom za Kup i novi reklamni spot u kome učestvuje poznati reprezentativac Aleksandar Mitrović.\nPrethodni tekstNova podela auto sedišta za decu u Zemunu\nSledeći tekstHitno rešenje za poplave u Batajnici i Ugrinovcima


Frizer objasnio zašto nikada ne bi trebalo da čupate sede iz kose\nIako u nekim godinama počinje da se pojavljuje seda kosa, kod mnogih čak i pogled na jednu belu dlačicu budi želju da je iščupaju.\nVISKI OBOŽAVAO, KOKAIN RADO KORISTIO, ZA NOĆ TROŠIO…\n“Većina ljudi to radi jer veruje u mit da će ako se ta dlaka ne iščupa, kosa oko nje postati bela, ali to se ne dešava sve dok pigmentne čelije u njihovim folikulama ne umru”, objasnio je frizer i kreativni direktor kompanije SACHAJUAN Trey Gillen.\nČupanje sedih dlaka, kaže on, neće biti dobro za kosu: pošto u jednom folikulu može da izraste samo jedna dlaka, kada ona pobeli pigment nestaje, tako da čupanje sedih može samo da podstakne rast novih sedih dlaka na tom mestu.\nBila je jedna od najboljih glumica Srbije, a onda je nestala – gde je sada i šta radi Mirjana Joković?\n“Osim toga, čupanjem može da se traumatizuje folikul dlake i da se ošteti tako da u njoj više ništa neće rasti”, kaže Gillen, napominjujući da ta štetna navika može čak da izazove i infekciju, ožiljke na temenu i ćelavost na nekim mestima.\nTakođe je objasnio da seda kosa, osim što u svom folikulu proizvodi manje melanina, često proizvodi i manje sebuma, zbog čega ima drugačiju teksturu od ostalih dlaka.\n“Seda kosa je skoro uvek grublja i gušća od kose koju ste imali pre nego što ste posedeli”, kaže Gillen i savetuje da povremene sede u kosi jednostavno – ignorišu\n“Ako i postoji neki sedi pramen kojeg ‘morate’ da se rešite, pažljivo ga odrežite makazama umesto da ga iščupate”, predložio je za Real Simple, prenosi Večernji list.\n3 najgore stvari koje nesvesno radimo dok peremo lice


Sutra je praznik, evo kakvo je radno vreme prodavnica, pijaca, pumpi... | Kamatica\nPočetna > vodic > Sutra je praznik, evo kakvo je radno vreme prodavnica, pijaca, pumpi...\nSutra je praznik, evo kakvo je radno vreme prodavnica, pijaca, pumpi...\nTekst objavljen: 10.11.2021 13:40\nSutra se obeležavala Dan primirja u Prvom svetskom ratu. Ovaj praznik se zvanično obeležava neradno, ali neće za sve biti tako\nZa vas smo napravili spisak i najvažnije informacije o radnom vremenu pojedinih uslužnih delatnosti - od radnji do benzinskih pumpi.\nProdavnice, tržni centri, pumpe…\nTržni centri u Beogradu radiće redovnim radnim vremenom, a prodavnice prehrambene robe moraju da rade najmanje od 9 do 12 časova. Veliki hipermarketi radić uglavnom po redovnom radnom vremenu.\nDok će benzinske stanice raditi 24 sata samo na putevima prvog i drugog reda, a ostale će raditi najmanje od 6.00 do 20 časova.\nBeogradske pijace će u četvrtak raditi uobičajeno od 6 do 19 sati.\nKako je saopšteno iz JKP „Gradske pijace“, sve pijace koje se nalaze u sistemu ovog preduzeća na državni praznik – Dan primirja u Prvom svetskom ratu, 11. novembra, radiće od 6 do 19 časova u cilju omogućavanja snabdevanja građana zdravim i visokokvalitetnim namirnicama.\nU Srbiji će u četvrtak, 11. novembra, zbog državnog praznika raditi ukupno 39 pošta.\nNa državni praznik Dan primirja u Prvom svetskom ratu, radiće dežurne pošte u Beogradu, Nišu, Novom Sadu, Kragujevcu i drugim većim gradovima, kao i pošte na graničnim i administrativnim prelazima – ukupno 39 pošta.\nDežuraće i pošte u Zrenjaninu, Pančevu, Somboru, Sremskoj Mitrovici, Šapcu i na Zlatiboru, navodi se u saopštenju.\nPo neizmenjenom radnom vremenu, radiće pošte na graničnim i administrativnim prelazima – non-stop, osim pošte na Graničnom prelazu Čukarka, koja radi od 7 do 18.30 časova.\nParking servis u Beogradu i Novom Sadu\nSutra na Dan primirja u Prvom svetskom ratu beogradski „Parking servis“ neće kontrolisati i naplaćivati parkiranje u zoniranim delovima Beograda, a biće zatvoreni i šalteri za rad sa strankama u Takovskoj 31 i Mileševskoj 51, saopštilo je to preduzeće.\nNa dan praznika biće otvorene sve javne garaže, posebna i SMS parkirališta i radiće po uobičajenom sistemu naplate, kao i „pauk“ služba za prenos nepropisno parkiranih vozila.\nJKP „Parking servis“ Novi Sad sutra parkiranje neće naplaćivati.\n„NS bike“ sistem će tokom praznika raditi nesmetano, a novi korisnici moći će da se registruju nakon praznika, saopštilo je ovo lokalno komunalno preduzeće.\nRedovna naplata parkiranja i registracija korisnika ”NS bike” sistema nastavlja se u petak, 12. novembra ove godine.\nNa Dan primirja na svim gradskim, prigradskim i lokalnim linijama biće primenjen red vožnje za nedelju.\nradno vreme radno vreme za praznike 11 novembar dežurne pošte prodavnice benzinske pumpe


Karatisti Hajduka uspešni na Prvenstvu Vojvodine za kadete i juniore\nUskoro prvi meč baraža za ulazak u drugu ligu Srbije\nObjavio u 1. oktobra 2019.\nKaratisti Hajduka iz Kule ostvarili su nove uspehe na Prvenstvu Vojvodine za kadete i juniore u Novom Bečeju. Ovoga puta u pojedinačnoj konkurenciji zlatno odličje je osvojila Natalija Sertalić, Aleksandra Đikić i Sara Plančak su osvojile srebrnu medalju, dok je Luka Giric dobio bronzanu medalju. Kulski karatisti su bili uspešni i u ekipnoj konkurenciji. Kadetkinje su osvojile prvo mesto (Aleksandra Đikić, Nina Vojinović, Milica Rajić, Matea Kalmar), juniorke su osvojile 2. mesto (Natalija Seratlić, Kristina Sokolovski, Sara Plančak) dok su kadeti osvojili treće mesto ( Marko Međedović, Marko Pucar, Rastko Baturan i Luka Giric).\nTrener KK Hajduk Kula, Nikola Greber je zadovoljan postignutim rezultatima, a posebno uspesima u ekipnoj konkurenciji. On je posebno istakao Nataliju Seratlić i Aleksandru Đikić, koje su imale veliki broj mečeva i pojedinačno i ekipno i napravile najveći broj poena.\nGreber je najavio nastup karatista Hajduka na prvenstvu Srbije, koje će se održati za dve nedelje u Čačku.\nOn je posebno istakao da je Marko Međedović, kao jedan od najperspektivnijih mladih karatista u državi dobio poziv od selektora reprezentacije Srbije da se takmiči na jednom od najprestižnijih međunarodnih turnira za mlađe kategorije u Evropi, a to je “Croatia Open” koji se narednog vikenda održava u Rijeci.


Selaković: Loša reforma doprinela kriminalu i korupciji | Glas javnosti\nčetvrtak 27. septembar 2012.\nPočetna > Društvo > Selaković: Loša reforma doprinela kriminalu i korupciji\nNavodeći da se u toj oceni saglasio nedavno u Briselu sa visokim zvaničnicima Evropske komisije Štefanom Fileom i Stefanom Saninom, Selaković je kazao da je istaknuto "da je sistem pravosuđa veoma uzdrman i da se nalazi u krizi, koja se preliva na sve aspekte funkcionisanja Srbije kao države".\n"Saglasili smo se da je popravljanje lošeg stanja, na šta su oni ukazivali, a prošla vlast prećutkivala i krila od građana, apsolutni prioritet", rekao je Selaković.\nSelaković je dodao da su se saglasili i da je neophodno doneti novu Strategiju razvoja i Akcioni plan za ostvarenje te strategije, a evropski partneri su naglasili da u izradu Strategije moraju biti uključeni svi akteri koji čine lanac borbe protiv korupcije: tužilaštva, sudovi, Agencija, policija, nevladine organizacije, ali i sami građani.\n"To iziskuje da se saradnja među svim organima vlasti podigne na visok nivo. Vraćanje poverenja građana u pravosuđe jedan je od osnovnih ciljeva koje je smo pred sebe postavili", kazao je Selaković.\nOn je dodao da su "evropski zvaničnici ukazali da je neophodno da Srbija stabilizuje svoj pravosudni sistem, što se jedino može ostvariti poštovanjem odluka Ustavnog suda, vraćanjem sudija i tužilaca u sistem pravosuđa i apsolutnim uklanjanjem političkog uticaja koji je postojao, i dalje postoji u pravnim institucijama".\n"Moramo postići određenu doslednost u nepromenljivosti zakona, jer suprotno izaziva pravnu nesigurnost kod građana", kazao je Selaković.\nMinistar pravde je ponovio da pravosuđe u Srbiji neće biti pozitivno ocenjeno u izveštaju Evropske komisije za ovu godinu.\n"Taj izveštaj skoro u celini, do 99 odsto, ocenjuje rezultate rada prethodnog saziva Ministarstva pravde, dok će rezultati rada ovog Ministarstva biti ocenjeni tek u izveštaju za narednu godinu", rekao je Selaković za Novosti.\nEkshumacija posmrtnih ostataka kneza Pavla u Lozani\nŠabić: Još ima posla


Banjaluka: Položeni vijenci na Trgu palih boraca FOTO\nPredsjednik Narodne skupštine Republike Srpske Nedeljko Čubrilović poručio je danas povodom Dana grada Banjaluke da je 22. april jedan od najvažnijih datuma koji Grad Banjaluka obilježava decenijama iza sebe.\nNakon polaganja vijenaca na Spomenik palim borcima NOR-a na Trgu palih boraca, Čubrilović je izrazio nadu da će Banjaluka i decenijama ispred sebe obilježavati ovaj važan datum i da će se pamteći istoriju odužiti onima koji su dali svoje živote za današnju slobodu.\n"Banjaluka je grad koji u svakom pogledu napreduje u svim segmentima kao centar i nadamo se da će tako biti i u budućnosti", istakao je Čubrilović.\nPredsjednik Vlade Republike Srpske Radovan Višković poručio je da i buduće generacije treba na današnji dan da se okupljaju i da se poklone žrtvama koje su dale svoje živote za slobodu Banjaluke.\n"Naša je obaveza da i u buduće odamo počast za 4.500 žrtava među kojima je bilo dosta civilnog stanovništva i djece koji su dali svoje živote za slobodu Banjaluke", istakao je Višković.\nVišković je rekao novinarima da se Banjaluka iz godine u godinu i svakim danom mijenja, ali ono što ostaje je njena istorija i tradicija koju treba čuvati.\nGradonačelnik Banjaluke Igor Radojičić rekao da je Banjaluka ponosna na svoju priopadnost antifašističkom pokretu, ističući da Banjaluka decenijama obilježava Dan grada.\n"Banjaluka danas odaje počast poginulima u borbi protiv fašizma od 1941-1945.godine i brojnim nevinim civilnim žrtavama u periodu Drugog svjetskog rata", rekao je Radojičić novinarima.\nOn je rekao da je Banjaluka danas ponosan glavni grad Republike Srpske, grad koji se takmiči da bude regionalni i prepoznatljiv centar i otvoren za saradnju sa svima.\n"Banjaluka je grad koji se razvija, koji se mijenja i vjerujem grad koji je ugodan za život svih njenih stanovnika", zaključio je Radojičić.\nVijence na Spomenik palim borcima NOR-a na Trgu palih boraca položili su predsjednik Republike Srpske Željka Cvijanović, predjednik Narodne skupštine Nedeljko Čubrilović, predsjednik Vlade Srpske Radovan Višković, gradonačelnik Banjaluke Igor Radojičić, dok je u ime srpskog člana Predsjedništva BiH Milorada Dodika vijenac položio general Dragan Vuković.\nVijence su položile i delegacije Republičke i Gradske organizacije SUBNOR-a Banjaluka, te predstavnici političkih partija koje djeluju u republičkom i gradskom parlamentu SNSD-a, Demosa, DNS-a, SP-a, Ujedinjene Srpske i PDP-a.\ndan grada polaganje vijenaca\nDan grada Banjaluke\nCvijanović: Obaveza svih građana Srpske je da je svakodnevno čuvaju FOTO\n74 godine od oslobođenja od fašizma\nBanjaluka slavi rođendan!\nČubrilović: Dobra saradnja u interesu građana


KAKO BESPLATNO ŽIVJETI U JAPANU - Uređenje i dizajn doma\nKAKO BESPLATNO ŽIVJETI U JAPANU – za stanovanje bez kirije mogu se svi prijaviti osobe sa svih meridijana pod uslovom da tečno govore japanski jezik\nJapanska dizajnerska firma Muji predstavila je prototip svoje nove prefabrikovane kuće, nazvane Window House koja je izgrađena u japanskom primorskom gradu Kamakura. Kako bi se testirala funkcionalnost života u ovoj kući, organizovan je konkurs nakon kojeg će izabrana osoba, zajedno sa svojom porodicom, živeti u kući dve godine. I to potpuno besplatno!\nNaravno, besplatni ručak ne postoji nigde pa ni u Japanu. U zamenu za besplatan boravak, stanari će morati da u određenim vremenskim intervalima podnose izveštaj o iskustvu stanovanja u Window House, piše Dezeen. Šta im se dopada, šta im se ne dopada, kako su spavali, kako im odgovara raspored prostorija, da li ima dovoljno svetla, da li je hladno, da li je toplo – ovo sve treba da se nađe u raportima koje šalju u skladu sa zacrtanim rasporedom.


Elektroprivreda (EPCG) mora u svim segmentima da unaprijedi poslovanje, prilagodi ga uslovima države i u saradnji sa Vladom počne investiciono ulaganje u nove energetske objekte, saopštio je izvršni direktor kompanije, Nikola Rovčanin.\n“U ovoj kompaniji, dok sam ja izvršni direktor, neće biti niti revanšizma niti bilo kakve diskriminacije po osnovu političke, vjerske, nacionalne ili bilo koje druge pripadnosti i to su principi kojih ćemo se držati i koje ćemo primjenjivati u radu”, naveo je Rovčanin u saopštenju.\nOn je kazao da svaki segment sistema koji dobro funkcioniše i ostvaruje rezultate biće podržan, ohrabren i ojačan da nastavi u pravcu daljeg unaprijeđenja rada. Takođe, svaki segment koji ne zadovoljava i postiže nedovoljno dobre ili negativne rezultate biće, kao što je to prirodno, profesionalno i logično, promijenjen kako u organizacionom tako i u kadrovskom smislu.\n“Poslovna politika kompanije biće u potpunosti na kolosjeku koji je trasirala nova Vlada u svim segmentima, a taj smjer je jedina garancija unaprijeđenja i ubrzanog puta ka punopravnom članstvu naše zemlje u Evropsku uniju (EU)”, rekao je Rovčanin.\nOn je kazao da EPCG nastavlja sa subvencijama za socijalno ugrožene kategorije stanovništva kao i sa popustom za redovnost plaćanja.\n“Zalagaću se da strateški cilj kompanije mora biti adekvatno praćenje socioekonomske situacije građana, tako da ćemo i u tom smjeru donositi odluke o uspostavljanju balansa između tržišnih cijena na berzi i socioekonomske situacije, naročito vodeći računa o kategorijama osjetljivih potrošača”, dodao je Rovčanin.\nPrema njegovim riječima, ono što naročito građani očekuju, otvoriće temu preispitivanja politike subvencija za električnu energiju iz obnovljivih izvora energije i ostalih naknada koje opterećuju račune, naravno u zoni nadležnosti, i, u saradnji sa državnim organima, doći do najboljih mogućih rješenja.\n“Moram da konstatujem da je Termoelektrana (TE) Pljevlja dovedena pred gašenje i u takvom statusu ostavljena novom rukovodstvu. U skladu sa članom 73 Zakona o industrijskim emisijama obavijestio sam Ministarstvo kapitalnih investicija o broju radnih sati TE za prošlu godinu, kao i zbirno od 2018. godine”, naveo je Rovčanin.\nTE Pljevlja je, kako je ocijenio, temelj i oslonac energetskog sistema i ona mora da nastavi sa radom. O njenom značaju najbolje govore činjenice, da ukoliko bi prestala sa radom u ovoj godini, EPCG bi morala da uveze oko 70 miliona eura električne energije kako bi pokrila predviđenu potrošnju konzuma, a uz dodatne troškove prekograničnih prenosnih kapaciteta, taj iznos bi dostigao i okvirno 80 miliona eura.\n“Očekujem pozitivan ishod razgovora nadležnog Ministarstva sa Energetskom zajednicom upravo u periodu redovnog godišnjeg remonta TE Pljevlja, koji je počeo 1. aprila i traje do 1. juna i kada se ona nalazi van pogona, nakon čega bi se obezbijedio nastavak rada i dodatni radni sati. Optimizam temeljim na razumijevanju, značaju TE Pljevlja, izuzetno negativnim posljedicama i efektima njenog gašenja, ali i činjenici da je globalna pandemija negativno uticala i na početak implementacije projekta ekološke rekonstrukcije TE Pljevlja”, rekao je Rovčanin.\nOn je kazao da se polako ulazi u realizaciju projekta ekološke rekonstrukcije i uskoro će biti ozvaničen početak radova.\n“Uvjeren sam da će TE Pljevlja biti najmodernija i sa jedinstvenom tehnologijom u regionu. U skladu sa ugovorenim obavezama završetak radova očekujem u julu naredne godine”, dodao je Rovčanin. Izgradnja novih energetskih objekata, sa akcentom na razvoju obnovljivih izvora energije, glavni je cilj novog rukovodstva EPCG.\n“Tu nema i ne smije biti dileme. Isto tako, u fokusu naše pažnje je i nastavak revitalizacije postojećih kapaciteta. Jednostavno, moramo sve uraditi da modernizujemo kompaniju, a njeno poslovanje uskladimo sa najvećim evropskim standardima”, saopštio je Rovčanin.\nOn je kazao da, s obzirom na to da u njihovoj viziji razvoja EPCG dominira razvoj obnovljivih izvora energije, moraju ubrzati dinamiku aktivnosti na projektima izgradnje vjetro parka Gvozd i solarne elektrane Briska Gora. Početak izgradnje farme vjetrogeneratora na Gvozdu predviđen je za ovu godinu, a njen završetak 18 mjeseci nakon ulaska u realizaciju projekta.\n“Tu smo već uspostavili preliminarnu saradnju sa Evropskom bankom za obnovu i razvoj (EBRD) kako bi se obezbijedila potrebna sredstva za realizaciju projekta”, naveo je Rovčanin.\nOn je kazao i da se nada da će uspjeti u realizaciji projekta solarne elektrane Briska Gora, gdje im je jako važna saradnja sa Vladom, resornim ministarstvom i ulcinjskom lokalnom samoupravom.\n“Realizacijom ova dva projekta dobili bismo dodatnih između 100 i 250 megavati (MW) instalisane snage, što će bez sumnje generisati dalji razvoj ne samo naše kompanije i elektroenergetskog sistema, nego i države u cjelini. Podsjećam da je planirana snaga VE Gvozd 54,6 MW sa godišnjom prozvodnjom oko 150 GWh električne energije, što je dovoljno za pokrivanje potrošnje oko 25 hiljada domaćinstava”, rekao je Rovčanin.\nNa Briskoj Gori je planirana fazna izgradnja elektrane i to prva faza sa minimalnom instalisanom snagom od 50 MW i druga do ukupno planirane instalisane snage veće od 200 MW.\n“Ne treba zaboraviti ni projekat buduće HE Komarnica za koji je EPCG dobila koncesiju. Važan posao očekuje nas i u nastavku revitalizacije naših hidroenergetskih objekata. Ove godine u HE Perućica biće rekonstruisana i posljednja dva generatora i nastavljena montaža preostala tri trafo bloka. Moramo raditi i na povećanju instalisane snage Perućice kroz ugradnju osmog agregata”, naveo je Rovčanin.\nU HE Piva predstoji kapitalna rekonstukcija agregata A3. Cilj je jasan, sve njihove elektrane moraju biti pogonski spremne i pouzdane kako bi i u narednom periodu mogle da odgovore potrebama i zahtjevima elektroenergetskog sistema i donose profit kompaniji.\n“Znam takođe koliko je važna i realizacija projekta fazne rekultivacije deponije šljake i pepela na Maljevcu i koliko će značiti to što će uskoro na toj lokaciji biti uređeni park sa svim sadržajima i preko 45 hiljada sadnica”, dodao je Rovčanin.\nOn je smatrao, na samom početku angažmana, da je od presudne važnosti da kompanija popravi imidž i usmjeri se na domaćinsko poslovanje, pa je na tom planu u prvoj sedmici dužnosti sproveo set mjera na racionalizaciji poslovanja.\n“Zatekao sam vozni park koji je brojao 130 vozila, sa godišnjim troškovima za gorivo od 200 hiljada eura, i nekoliko luksuznih vozila koja su nabavljanja po ličnim prohtjevima pojedinaca, a čija cijena je dostizala čak 70 hiljada EUR. Nakon odluke o racionalizaciji, 60 vozila je parkirano, odnosno mogu se koristiti isključivo u toku radnog vremena, a za 18 automobila pokrenuo sam postupak prodaje”, precizirao je Rovčanin.\nTroškovi reprezentacije za prošlu godinu iznosili su oko 58 hiljada eura, pa je za tekuću godinu donio novu odluku gdje sam ovu vrstu utoška ograničio na 16,5 hiljada eura, što je iznos usklađen sa stvarnim potrebama.\n“U prethodnoj godini, koja je bila izborna, kompanija je na donacije i sponzorstva izdvojila oko 1,4 miliona eura. Ovi iznosi se moraju drastično smanjiti, a društvena odgovornost kompanije demonstrirati dominantno kroz pomoć zdravstvenom sistemu, što sam i učinio donacijom od 15 hiljada EUR Opštoj bolnici u Pljevljima. Rasipništvo u kompaniji neću dozvoliti niti tolerisati, jer se mora voditi računa o svakom euru”, rekao je Rovčanin.\nTakođe, otklonjena je nezakonitost u radu koja je trajala 20 mjeseci i smijenjen je izvršni rukovodilac koji je pokrivao dvije funkcije i istovremeno je sam sebi hijerarhijski nadređen.\n“U prvoj sedmici radnog angažmana obavio sam razgovor sa predstavnicima sindikalne organizacije i nakon konstruktivne diskusije postigli smo dogovor da u narednom mjesecu izmijenimo pojedinačni kolektivni ugovor i izađemo u susret zahtjevima zaposlenih za ostvarivanje prava na koja čekaju već nekoliko godina”, naveo je Rovčanin.\nNakon uvida u stanje objekata kompanije, Rovčanin je pokrenuo inicijativu za adaptaciju i rekonstrukciju objekata – naplatnih punktova širom Crne Gore, koji se nalaze u stanju koje narušava ugled kompanije. Nedopustivo je da kladionice imaju uređenije prilaze i objekte, od kojih su pojedini u vlasništvu ili koje koristi najjača državna kompanija.\n“Za prve tri sedmice poslovanja novog rukovodstva povećali smo nivo transparentnosti i vidljivosti u radu kompanije, što će biti praksa i ubuduće. U toku je realizacija pilot projekta kojim pokrećemo sopstvenu proizvodnju video i foto sadržaja za potrebe kompanije, čime ćemo postići dodatne uštede”, naveo je Rovčanin.\nU saradnji sa Vladom realizovali su projekat čijom je realizacijom 380 hiljada građana uz račun dobilo i sve neophodne informacije o vakcinaciji protiv covid-19.\n“Uskoro ćemo u cilju prevencije pandemije realizovati projekat pojačanih higijenskih mjera i nadzora u svim objektima EPCG”, dodao je Rovčanin.\nOn je rekao da pred kompanijom stoje ozbiljni izazovi.\n“Nastavljamo odgovorno, predano i posvećeno u interesu svih građana Crne Gore”, zaključio je Rovčanin.


Ona je uhapšena u akciji "Kristal" zajedno sa još 15 osoba kada je policija u mjestu Suho Polje upala u vikendicu, čiji je vlasnik Milorad Despotović\nTijana Maksimović (28) iz Rume, koja je poznata kao starleta Tijana Ajfon, uhapšena je u srijedu u Bijeljini zbog sumnje da je na zabavu u jednoj privatnoj vikendici dovela djevojke zbog prostitucije, gdje je policija pronašla drogu i oružje.\nOna je uhapšena u akciji “Kristal” zajedno sa još 15 osoba kada je policija u mjestu Suho Polje upala u vikendicu, čiji je vlasnik Milorad Despotović.\nKako pišu Nezavisne novine, starleta je navodno sa tri djevojke ilegalno prešla granicu iz Srbije, i to čamcem preko Save, zbog zabave u pomenutoj vikendici. Tu je prema nezvaničnim saznanjima trebalo da bude organizovana prostitucija, a na pomenutoj zabavi bilo je droge, alkohola, ali i oružja.\nZabavu je prekinula policija koja je upala u vikendicu, te, kako je saopšteno iz Policijske uprave Bijeljina, zatekla 35 kriminogenih osoba od kojih je zaplijenila kokain, oružje i novac.\n“Pretresanje je izvršeno s ciljem sprečavanja krivičnih djela iz oblasti zloupotrebe opojnih droga, oružja i prostitucije, a prilikom pretresanja navedenog objekta u istom je pronađeno 35 kriminogenih lica, od čega je 26 muških i devet ženskih lica”, navedeno je u saopštenju.\nPrilikom pretresa pronađeno je i privremeno oduzeto 14 paketića kokaina ukupne mase oko 46 grama, devet komada medicinskih droga, devet pištolja različitog kalibra te jedan gasni pištolj, tri pancira, kao i više od 20.000 konvertibilnih maraka u raznim valutama.\nAkciju su sproveli pripadnici Policijske uprave Bijeljina i inspektori Uprave za organizovani i teški kriminalitet Ministarstva unutrašnjih poslova Republike Srpske pod nadzorom bijeljinskog Okružnog tužilaštva.\nTužilaštvu BiH biće dostavljen izvještaj protiv Tijane Ajfon, Ćuka, Tomića, Vujića i Kakuće zbog sumnje da su počinili krivična djela organizovani kriminal u vezi sa krivičnim djelom međunarodno vrbovanje radi prostitucije Krivičnog zakona BiH.\nPored navedenih krivičnih djela, postoje osnovi sumnje da su navedena lica počinila i dva krivična djela iz nadležnosti Krivičnog zakona Republike Srpske, i to neovlaštena proizvodnja i promet opojnih droga i nedozvoljena proizvodnja i promet oružja ili eksplozivnih materija.\nOni će biti predati u nadležnost Tužilaštva BiH.\nZa ostale osumnjičene će nakon saslušanja u saradnji sa bijeljinskim Tužilaštvom biti odlučeno ko će biti predat na dalje procesuiranje i za koja krivična djela će odgovarati.\nPrivedene četiri osobe zbog dimnih bombi u Bijeljini\nPolicija zatekla 22 osobe na korona žurci s muzikom uživo, pronađena i droga\nOduzet automobil vozaču bez vozačke sa 10.000 KM duga za kazne\nDroga pronađena u posebno izrađenom prostoru na teretnom vozilu prilikom kontrole na izlazu iz Crne Gore


Poslednjih dana se čuje mnogo toga povodom protivpravnog otcepljenja srpske pokrajine Kosovo i Metohije. To se, pre svega, odnosi na tvrdnje za koje zaista nema osnova u stvarnosti, ili ga ima u istoj meri u kojoj su ga imale tvrdnje da Irak raspolaže nuklearnim naoružanjem. Takve pojave nisu retke u politici, one mogu da nas iritiraju , ali nisu neočekivane.\nMeđutim, postoji i nešto što iritira , ali se ne očekuje, a to je učestala patetična servilnost i naivna neukost s kojom reporteri Švedske televizije izveštavaju o događanjima u području zahvaćenom mnogostrukom tragedijom. Kod mene to izaziva osećaj da u švedskom narodu postoji zjapeća potreba za iznijansiranijom slikom zbivanja na jugu Evrope.\nJa nisam političar niti sam politički analitičar, ali u stanju sam da zbivanja na Balkanu pratim na jedanaest jezika. Kao lingvista i kao književnik osećam da mi je dužnost da pokušam da otklonim bar jedan nesporazum, naime tvrdnju da se Kosovo na albanskom zove Kosova.\nČinjenica je da albanski jezik nema sopstvenu reč za Kosovo. To bi bilo kao kad bismo rekli da se Švedska (=Sverige) na albanskom zove Sveriga, ili da se švedski grad Orebro na albanskom zove Orebra. U 19. veku su i Johan Volfgang Gete i švedski književnik Johan Ludvig Runeberg znali da reč Kosovo dolazi od srpske reči kos. Reporteri Švedske televizije, međutim, u 21. veku veruju da je to albanski.\nBez obzira na to šta tv-reporteri misle, bez obzira na odluke švedske vlade, ili na to kakvu će međunarodno-pravnu osnovu ona da iskonstruiše radi priznavanja kosovske državnosti, srpsko ime Kosova će dok je veka podsećati da je taj prostor mnogo vekova pripadao drugom vlasniku


Britanci pomoću lažnog kamena špijunirali Ruse Banjaluka.com\nBritanci pomoću lažnog kamena špijunirali Ruse\nVelika Britanija prvi put je potvrdila da je špijunirala Rusiju prije šest godina uz pomoć lažnog kamena u kojem je bila skrivena elektronska oprema za razmjenu informacija između britanskih špijuna i osoblja ambasade u Moskvi.\nNekadašnji savjetnik bivšeg britanskog premijera Tonija Blera, Džonatan Pauel, izjavio je za Bi-Bi-Si (BBC) da je taj incident “neprijatan”, prenosi “Raša tudej”.\nU januaru 2006. godine u izvještaju koji je prikazala ruska televizija navedeno je da postoji dokaz da Britanci koriste elektronsku špijunsku opremu sakrivenu u lažnom kamenu i tako razmjenjuju informacije.\nBritanski agenti su prolazeći pored lažnog kamena slali informacije iz svojih prenosnih računara, a osoblje ambasade preuzimalo je ostavljene podatke na istovjetan način.\nDiplomata koji je instalirao link za razmjenu informacija bio je Kristofer Pirs, a zajedno sa špijunom po imenu Mark Do, navodno je bio odgovoran i za finansiranje nevladinih organizacija u Rusiji.\nU izvještaju je navedeno da je skandal “diskreditovao dobru ideju nevladinih organizacija”, dok su Britanci izrazili “zabrinutost i iznenađenje” zbog takvih optužbi i optužili Kremlj za napad na NVO.\nMjesec dana prije nego što je izvještaj javno objavljen, Moskva je uvela novi pooštren zakon o kontroli NVO, što je naišlo na kritike, a ruska Federalna služba bezbijednosti je informacije o špijunaži pustila u javnost nakon propalih pokušaja da diskretno riješi problem sa britanskim kolegama.


Pet godina od početka pregovora: Uspjeh smeta samo onima koji ne žele dobro svojoj zemlji :: Politika\nPet godina od početka pregovora: Uspjeh smeta samo onima koji ne žele dobro svojoj zemlji\n29.06.2017. 11:35 ➔ 12:52\nPet je godina od početka pregovora sa Evropskom unijom. Crna Gora napravilla je ogoman iskorak ka porodici evropskih država. Prostora za napredak još, međutim, ima naročito u oblasti vladavine prava. To su ocjene sa konferencije „Pet godina pristupnih pregovora- što smo postigli“.\nMinistar evrpskih poslova Aleksandar Andrija Pejović kazao je da pet godina nakon otvaranja poglavlja Crna Gora ima 28 otvorenih poglavlja, od kojih su tri privremeno zatvorena . Navodi da smo svakim danom sve bliže članstvu u EU.\n“ Za mladu državu koja je ove godine obilježila jedanaestu godišnjicu obnove nezavisnosti, to je veliki uspjeh. Ovaj rezultat može smetati samo onima koji, ili ne vide svoju budućnost u Evropskoj uniji, ili onima koji ne žele dobro svojoj zemlji”, smatra Pejović.\nMinistar Pejović kaže da se svakako može i bolje i više, ali naglašava da smo u uslovima pod kojima Crna Gora vodi pregovore učinili najviše što se moglo u monogim oblastima. Smatra da smo u nekim oblastima naučili lekcije i stekli iskustvo za budući rad.\nPejović, takođe, podsjeća da smo prva država koja pregovara po novom pristupu čije je težište na vladavini prava. Ne bi trebalo zaboraviti, smatra ministar Pejović, da se posljednjih godina mijenjala i sama Evropska unija pod teretom unutrašnjih i eksternih kriza.\n“ Danas je podrška proširenju u zemljama EU na nikada nižem nivou koji ponekad pokazuje da gotovo 75 odsto stanovništva , u pojedininim zemljama, negativno gleda na buduće širenje Unije. To je činjenica i realnost koju uvijek moramo uzeti u obzir kada govorimo o daljem pristupanju Crne Gore i drugih zemalja Balkana”, kazao je Pejović na konferenciji.\nŠef Delegacije EU u Crnoj Gori Ajvo Orav čestitao je Crnoj Gori na onome što je postigla tokom pet godina pregovaranja. Smatra, međutim, da izazova ima još.\n“Napredak u pristupnim pregovormima zavisi u potpunosti od Crne Gore i napretka ostvarenog na planu usklađivanja sa pravnom tekovinom EU. Još postoji mnogo izazova. Posebna pažnja je potrebna u pravcu osiguravanja konkretnih i održivih rezultata naročito u oblasti vladavine prava, koji će nastaviti da određuju tempo pregovora. Opipljivi napredak u toj, kao i oblastima koje mi nazivamo temeljnim pitanjima biće ključni za brže kretanje naprijed”, poručio je Orav.\nOrav je siguran da je Crna Gora posvećena privođenju posla koji smo započeli kraju.\n“Iskreno se radujem uspješnom završetku naših zajedničkih napora – članstvu Crne Gore u EU”, poručio je šef Delegacije Evropske unije.\nNVO: Mogli smo više\nIzvršna direktorka NVO Politikon Jovana Marović smatra da smo nakon pet godina propuštili da obezbijedimo zajsta opipljiv boljitak za gradjane.\n“ Korupcije je i dalje sve pristutna, to je i ocjena Evropske komisije. Dosta je sumnji u kredibilitet Agencije za sprječavanje korupcije. Na drugoj strani imamo Specijalno državno tužilaštvo koje jeste proaktivno, ali opada povjerenje građana u pravosuđe”, navodi Marović.\nVuksanović: Nizak stepen pripremljenosti privrede\nPedsjednica Unije poslodavaca Svetlana Vuksanović, kaže da nije baš zadovoljna stepenom pripremljenosti crnogorske privrede.\n“ Proces pregovaranja ide odlično, ali privrednici na adekvatan način ne prate ono što se dešava. Kapaciteti crnogorskih preduzeća još nijesu na zadovoljavajućem nivou. Pedeset procenata registrovanih preduzeća je u blokadil, a veliki broj malih i srednjih preduzeća je na ivici održivosti”, kazalka je Vuksanović.


Obrazovanje Odraslih - Državni portal Republike Kosovo\nUčešće odraslih u obrazovanju je postalo veoma važan deo obrazovanja Kosova. Obrazovanje i osposobljavanje odraslih podrazumeva celokupno privatno i javno obrazovanje i osposobljavanje, koje se pruža odraslima i / ili mladima koji su stariji od 15 godina, koji imaju pravo da prate programe nastave, izrađene za odrasle. Obrazovanje i osposobljavanje odraslih može se pružati u javnim ili privatnim institucijama.\nJavne institucije za obrazovanje i osposobljavanje osniva MONT u saradnji sa ostalim ministarstvima. Institucije za obrazovanje i osposobljavanje odraslih mogu se osnovati kao javne institucije ili se organizovati kao škole, u organizacije za obrazovanje i osposobljavanje odraslih, koje su registrovane i licencirane na osnovu zakona. Javna institucija za obrazovanje i osposobljavanje odraslih može da se osnuje prema uslovima predviđenim ovim zakonom. Privatne institucije za obrazovanje i osposobljavanje odraslih osnivaju se od privatnih pravnih lica i licenciraju od strane MONT-a.\nProgram za obrazovanje i osposobljavanje odraslih sastavlja i usvaja Ministarstvo za obrazovanje, nauku i tehnologiju, u saradnji sa ostalim ministarstvima. Privatni nosioci obrazovanja i osposobljavanja sastavljaju svoje programe koje odobrava MONT.\nProgrami za obrazovanje i osposobljavanje odraslih moraju biti u skladu sa savremenim evropskim standardima.\nUpis U obrazovanje i osposobljavanje prema utvrđenim programima odrasli se upisuju na osnovu javnog konkursa.\nTražene uslove za upis u skladu sa ovim zakonom koji obuhvataju odgovarajuće programe obrazovanja i ostale standarde određene od institucije obrazovanja za odrasle;\nBroj slobodnih mesta predviđenih za upis;\nNačin i uslovi realizovanja obrazovanja i osposobljavanja kao i uslovi njegovog uspešnog ostvarenja;\nVisina uplate za polaznike\nKonkurs treba da se objavi najmanje u roku od mesec dana pre početka nastave.\nTrajanje programa i planiranje ostvarivanja obrazovnog rada za odrasle može se urediti i drugačije u odnosu na redovan školski kalendar obrazovnih institucija.\nPlaćanje – Školovanje na nivou obaveznog obrazovanja prema Zakonu o osnovnom i srednjem obrazovanju je besplatno, dok se za neobavezno obrazovanje i osposobljavanje plaća učešće na osnovu administrativnog uputstva donetog od strane MONT-a.\nGodišnji plan rada - Obrazovni rad u institucijama obrazovanja i osposobljavanja odraslih ostvaruje se preko programa javnog i privatnog obrazovanja prema godišnjem planu rada. Godišnji plan rada institucija obrazovanja i osposobljavanja, treba da se izradi u skladu sa zahtevima utvrđenim administrativnim uputstvom, koje će doneti MONT. Obrazovne institucije i organizacije koje organizuju kurseve sa proverom znanja za koje se izdaju dokumenti o osposobljavanju, treba da najmanje dva puta u godini objave ispitne rokove iz obrazovnog programa koji ostvaruju.\nOcenjivanje – Kvalifikacije za odrasle stiču se polaganjem ispita, nakon pohađanja odgovarajućeg programa obrazovanja. Ispiti koji slede nakon pohađanja dopunskog obrazovanja ili za koje je potrebna formalna certifikacija, moraju biti u skladu sa postojećim standardnim zahtevima koji važe za redovne učenike. Obrazovanje i osposobljavanje dokazuje se zvaničnim dokumentom prema obrazovnim programima za odrasle i ostalim obrazovnim programima, utvrđenim zakonom. Obrazovanje i osposobljavanje dokazuje se zvaničnim dokumentom prema obrazovnom programu za odrasle i ostalim obrazovnim programima, utvđenim zakonom. Izjednačavanje i nostrifikacija ovih dokumenata sa onim iz javnog obrazovanja vrši se administrativnim uputstvom tj. od strane MONT-a.\nUverenja i diplome su dokumenta kojima se dokazuje ostvarenja učenika u programu za odrasle. Ova dokumenta su standardizovana i usvojena od strane MONT-a.bjavljeni konkurs treba da sadrži ove podatke:


Foto: Facebook/HNK Hajduk Split / screenshot\nUpravo zbog pomenute kombinacije boja, te što na jednoj od oficijalnih majica Splićana kragna podseća, odnosno u bojama je narodne zastave Srbije.\nCrveno, plavo i belo, pa kao na tri, četiri, sad: salve komentara. Morali su Splićani malo da regulišu unakrsne prozivke navijača, a nekoliko onih zanimljivih koje su ostale su sledeće. Ćirilicom napisane: "Ćaća i dida bili su Torcida" i "Živija Hajduk i majka Srbija".\nSem toga, novi deo opreme je podelio i Splićane. Bilo je onih kojima se dopada ovakav dizajn, ali i onih izuzetno nezadovoljnih ovakvim marketinškim potezom kluba sa jednog od najlepših ovdašnjih stadiona - Poljuda.\nUŽIVO, PARTIZAN - INĐIJA Iz minuta u minut\nGotovo tokom cele istorije su Splićani nosili crveno i plavo, a kada se te boje spoje sa belom, jasno je šta je prva asocijacija.\nVideo: Prijateljski fudbalski meč Đoković


Objavljeni detalji tragedije u Kninu, otac zaboravio dečaka u pregrejanim kolima - Svetionik.com\nNovosadski informativni portal #3685\n243 mesto 0\n3685 Objavljeni detalji tragedije u Kninu, otac zaboravio dečaka u pregrejanim kolima\nNovosadski informativni portal 021 · 09.06.2021 10:06\nSlučaj smrti dečaka, čije telo je pronađeno na parkingu u Kninu u zaključanom automobilu, šokirala je Hrvatsku, a posebno detalj da ga je tu ostavio otac.\nNovosadski informativni portal 021 2 mesto · 14.06.2021 19:20\nNovosadski informativni portal 021 · 14.06.2021 01:19\nSrpska napredna stranka će i u naredne četiri godine kontrolisati gotovo sve savete mesnih zajednica. Međutim, posle dugo godina, u njima će sedeti i nezavisni kandidati. Pročitaj više\nNovosadski informativni portal 021 1 mesto · 10.06.2021 08:55\nNovosađanin Brajan Brković doživeo je buđenje kakvo nikad nije sanjao - otvorio je oči u u sobi ugledao jato pačića. Pročitaj više\nPodeli (735) Tweet\nUkinuta vanredna situacija na teritoriji Novog Sada, od sutra može na bazene\nNovosadski informativni portal 021 1 mesto · 11.06.2021 15:33\nNa današnjoj sednici Gradskog štaba za vanredne situacije, s obzirom na to da su se stekli potrebni uslovi, doneta je Odluka o ukidanju vanredne situacije na teritoriji Grada Novog Sada. Pročitaj više\nPodeli (712) Tweet\nNovosadski informativni portal 021 2 mesto · 09.06.2021 16:05\nOdbojkašica reprezentacije Srbije Sanja Đurđević, ali i Odbojkaški savez kažnjeni su zbog "ispada" koji je odbojkašica napravila u meču protiv reprezentacije Tajlanda. Pročitaj više\nNovosadski informativni portal 021 · 09.06.2021 07:54\nNikola Jokić postao je tek treći Evropljanin koji je osvojio MVP nagradu u NBA ligi. Pročitaj više\nNovosadski informativni portal 021 3 mesto · 09.06.2021 10:22\nDanas, na 24. godišnjicu od osnivanja, novosadska medijska kuća "021" pokreće novu delatnost - jedinstveni gift shop pod nazivom "ShopiNS". Pročitaj više\nNovosadski informativni portal 021 2 mesto · 14.06.2021 09:19\nNovosadskom piscu i dramaturgu Filipu Grujiću nedavno su izbušene gume u Splitu. Međutim, on poručuje da ga ovaj incident nije uplašio i da će se vratiti u grad na obali Jadranskog mora. Pročitaj više\nNovosadski informativni portal 021 2 mesto · 14.06.2021 09:55\nGradski odbor Narodne stranke saopštio je da su jučerašnji izbori za savete mesnih zajednica "ponovno ogolili i učinili potpuno vidljivom činjenicu da je Novi Sad okupiran grad". Pročitaj više\nNovosadski informativni portal 021 2 mesto · 12.06.2021 17:03\nNekoliko nepoznatih osoba napalo je sinoć na plaži u Splitu mladi par iz Srbije, a policija traga za napadačima, saopštila je splitsko-dalmatinska policija. Pročitaj više\nVidiš 3,741 vesti od ukupno 3,764.\nPozicija vesti je ažurirana u: 02:52


27. априла 2018. Zanimljivosti\nTokom radnog vremena 51 posto zaposlenih se svakog dana iznervira i to u proseku dva puta. Istraživanje u Velikoj Britaniji je otkrilo da je nervoza najizraženija ponedeljkom, jer se niko još nije „navikao“ na činjenicu da je vikend prošao. Četvrtina ispitanika priznala je da se naljuti kada se vrati na posao i vidi da je neko koristio njihov radni sto, a isto toliko zaposlenih zato što ih šef nikada ne pohvali za trud i rad. Radnici se nerviraju i zbog tračeva kolega, kao i zbog neradnika koji prave preduge pauze za cigarete ili su stalno na društvenim mrežama. Trećina ispitanika kaže da su im od svega na poslu najiritantnije kolege, a 20 odsto šef. Četvrtina smatra da su kompjuteri, telefoni i klima glavni uzrok lošeg raspoloženja u firmi.


OCJENA USTAVNOSTI I ZAKONITOSTI: Zakon o policijskim službenicima BiH u skladu sa Ustavom BiH\nUstavni sud BiH odbio je 6. aprila 2016. godine zahtjev za ocjenu ustavnosti pojedinih odredaba Zakona o policijskim službenicima BiH ("Sl. glasnik BiH", br. 27/2004, 63/2004, 5/2006, 15/2008, 50/2008 - dr. zakon, 63/2008, 35/2009 i 7/2012), jer je utvrdio da su pobijane odredbe Zakona u skladu sa Ustavom BiH.\nUstavni sud BiH zaključio je da pobijana odredba Zakona o policijskim službenicima BiH, kojom je propisano da policijskim službenicima BiH radni odnos prestaje i kada navrše 40 godina penzijskog staža bez obzira na godine života, nije u suprotnosti sa Ustavom BiH, odnosno da nema diskriminišući učinak na policijske službenike BiH koji imaju prebivalište u Republici Srpskoj.\nRegistrar Ustavnog suda BiH, Zdravko Mijan, pojasnio je ranije da je Sud BiH, koji rješava parnični postupak u vezi sa uslovima za penzionisanje policajca iz Agencije za istrage i zaštitu BiH (Sipa), podnio zahtjev za ocjenu ustavnosti.\nMijan je naveo da je riječ o tome da je taj policajac Sipe, koji je predmet parničnog postupak pred Sudom BiH, penzionisan prema Zakonu na nivou BiH, dok prema Zakonu o penzijskom i invalidskom osiguranju ("Sl. glasnik RS", br. 134/2011, 82/2013, 96/2013 - odluka US i 103/2015) Republike Srpske nije mogao da ostvari penziju.\n"Prema Zakonu BiH ako napuni 40 godina staža prestaje mu radni odnos, dok se u Republici Srpskoj tražilo i da ima 60 godina života", rekao je Mijan.\nIzvor: Vebsajt Srna, 06.04.2016.


Bajden vodjama indopacifičkog regiona: Prolazimo kroz mračni čas zajedničke istorije - Radio Sto Plus\nBajden vodjama indopacifičkog regiona: Prolazimo kroz mračni čas zajedničke istorije\nPredsednik SAD Džozef Bajden rekao je danas indo-pacifičkim vodjama na samitu četiri zemlje da svet prolazi kroz "mračni čas svoje zajedničke istorije" zbog brutalnog ruskog rata u Ukrajini i pozvao ih je da ulože veće napore da zaustave agresiju Vladimira Putina.\n„Ovo je više nije samo evropsko pitanje, to je globalno pitanje“, rekao je Bajden danas u Tokiju na početku samita grupe Kvad (SAD, Japan, Australija i Indija).\nMada nije prozivao direktno nijednu zemlju njegova poruka je izgleda bila uperena bar delom na indijskog premijera Narendru Modija, sa kojim i dalje postoje razlike oko odgovora na rusku invaziju.\nZa razliku od drugih zemalja u Kvadu, i gotovo svakog drugog američkog saveznika Indija nije uvela sankcije, niti je čak osudila Rusiju, svog najvećeg snabdevača oružja.\nBajden je naglasio da svet ima zajedničku odgovoronost da uradi nešto da pomogne ukrajinskom otporu protiv ruske agresije.\n„Prolazimo kroz mračan čas naše zajedničke istorije. Ruski brutalni i neizazvan rat protiv Ukrajine stvorio je humanitarnu katastrofu i nedužni civili ubijani su na ulicama i milioni su interno raseljeni i u izgnanstvu. Svet mora to da rešava i mi to činimo“, rekao je Bajden.\nBela kuća je hvalila nekoliko pacifičkih zemalja uključujući Japan, Singapur i Južnu Koreju zato što su uvele oštre sankcije Rusiji sa zabranama izvoza i ponudile humanitarnu i vojnu pomoć Kijevu.\nZa nekoliko većih azijskih sila ruska invazija predstavljala je važan trenutak kada svet jakim odgovorom na postupke Rusije pokazuje da Kina ne treba da zauzima sporne teritorije vojnim delovanjem.\nJapanski premijer Fumio Kišida, navodeći rusku agresiju u Ukrajini rekao je drugim vodjama: „Ne možemo dozvoliti da se isto dogodi u indo-pacifičkom regionu“.\nBela kuća je razočarana relativnim ćutanjem Indije, najveće svetske demokratije.\nBajden je pozvao Modija da ne ubrza kupovinu ruske nafte pošto SAD i drugi saveznici nastoje da zavrnu ruske prihode od energenata.\nIndijsiki premijer se nije javno obavezao da će prekinuti sa nabavkom ruske nafte.\nSuočena sa zapadnim pritiscima Indija je osudila civilna stradanja u Ukrajini i pozvala na momentani prestanak neprijateljstva.\nIndija je medjutim takodje doprinela negativnim posledicama rata koji je izazvao globalni nedostatak hrane zabranom izvoza žita u vreme kada raste rizik od gladi u delovima sveta.\nIndijski premijer nije govorio o ruskom ratu protiv Ukrajine u svom obraćanju na samitu.\nSamit je održan poslednjeg dana Bajdenove petodnevne posete Japanu i Južnoj Koreji, njegovom prvom predsedničkom putovanju u Aziju.\nNa sastanku je takodje prvi put novi australijski premijer Entoni Albaneze izašao na globalnu scenu.\nOn je došao u Tokijo juče posle polaganja zakletve za premijera. Njegova Laburistička partija levog centra porazila je na izborima ovog vikenda premijera Skota Morisona, i okončala devetogodišnju vladavinu konzeravativaca.\nBajden, Modi i Kišida poželeli su Albanezeu dobrodošlicu u klub i izrazli divljenje zbog njegove rešenosti da se pridruži ovoj neformalnoj bezbednosnoj koaliciji tako brzo posle preuzimanja dužnosti.\nAlbaneze je rekao ostalim vodjama da je posvećen misiji grupe da se zadrži slobodan i otvoren region indo-pacifika.\n„Imali smo promenu vlade u Australiji ali australijska posvećenost Kvadu se nije promenila i neće se promeniti“, rekao je Albaneze.


Sutra sednica Saveta bezbednosti UN o Kosovu\nSavet bezbednosti UN sutra će razmatrati izveštaj generalnog sekretara UN Ban Ki Muna o Unmiku u kojem je naveo da sprovodjenje sporazuma Beograda i Prištine „nije značajno napredovalo“.\nSrbiju će na sednici Saveta bezbednosti UN predstavljati ministar spoljnih poslova Ivica Dačić koji će dati osvrt na Banov izveštaj i izneti ocenu aktuelne situacije na Kosovu i delovanja Unmika.\nBan Ki Mun je u izveštaju period od 16. aprila do 15. jula naveo da su kosovske i srpske vlasti potvrdile posvećenost dijalogu, ali i pozvao lidere u Beogradu i Prištini da pokažu novu kreativnost, fleksibilnost i spremnost za kompromis kako bi se obezbedio napredak u dijalogu u korist svih zainteresovanih i odlučno postavilo Kosovo i širi region na put stabilnosti i razvoja.\nPraktično sprovodjenje sporazuma Beograda i Prištine uz posredovanje Evropske unije „nije značajno napredovalo“, naveo je on i dodao da „Beograd i Priština nastavljaju da se medjusobno optužuju za manjak napretka“.\nPriština navodi da je Beograd blokirao sprovodjenje sporazuma o energetici, telekomunikacijama i otvaranju mosta u Kosovskoj Mitrovici, dok Beograd navodi da Priština sprečava osnivanje Zajednice srpskih opština kao i da napori Kosova da se učlani u medjunarodne organizacije negativno utiču na atmosferu dijaloga, piše u izveštaju.


Bolji izvoz poljoprivrednih proizvoda – Nadlanu.com\nBolji izvoz poljoprivrednih proizvoda\nObjavljeno 17. maja 2011. / 14:34:06\nNOVI SAD, 17. maja 2011. (Beta) - Predsednik Privredne komore Srbije (PKS) Miloš Bugarin izjavio je u utorak u Novom Sadu da su statistički pokazatelji izvoza poljoprivrednih proizvoda u prvim mesecima 2011. bolji nego prošle godine.\nZa prva tri meseca Srbija je zabeležila izvoz poljoprivrednih proizvoda od 607 miliona dolara i ukupan spoljnotrgovinski suficit od 333 miliona, rekao je Bugarin na poslovnom skupu, koji je na 78. Medjunarodnom poljoprivrednom sajmu organizovala Kredi agrikol banka.\n"To nam pokazuje da se u oblasti poljoprivrede proizvodi berzanska roba i da se njome u Srbiji niko ne bi trebalo baviti iz entuzijazma", rekao je Bugarin i pozvao državu da obezbedi veća srestva za podsticaje u poljoprivredi.\nOn je izneo podatak da je 2004. godine agrarni budžet činio pet odsto budžeta Srbije i da je od tada permanentno padao do udela od 2,6 odsto tokom poslednje dve godine. "Uzimajući u obzir značaj ove privredne grane za Srbiju, to je nedovoljno i ne može se kvalifikovati kao razvojni i podsticajni budžet. Budžet mora imati razvojnu dimenziju i država mora izdvojiti mnogo više za agrar", rekao je Bugarin.


Sertifikati iz Srbije priznati u EU | EurActiv Srbija\nSertifikati iz Srbije priznati u EU\nObjavljeno : 01.06.2012.\t Tweet\nAkreditaciono telo Srbije (ATS) 23. maja je postalo član Evropske agencije za akreditaciju, saopšteno je 1. juna u Beogradu. ATS je time dobio zvaničnu potvrdu da radi u skladu sa evropskim standardima, što će omogućiti da se izveštaji koje izdaju laboratorije za ispitivanje, medicinske laboratorije, laboratorije za etaloniranje, kontrolna tela i sertifikaciona tela za sertifikaciju proizvoda u Srbiji od sada priznaju širom sveta. Od toga će koristi imati izvoznici, koji više neće morati da prolaze dvostruke kontrole robe - i u Srbiji i na izvoznom tržištu, ali i potrošači, koji mogu biti sigurni da se roba kontroliše po strogim standardima i da je bezbedna. Zahvaljujući ugovorima koje Evropska organizacija za akreditaciju ima sa nizom zemalja širom sveta, vrata za robu iz Srbije bez tehničkih barijera biće otvorena ne samo u Evropi, već širom sveta. U Privrednoj komori Srbije ocenjuju da ova odluka za privredu ima značaj kao vizna liberalizacija za građane.\n"Ovim sporazumom je omogućeno da proizvodi i usluge iz Srbije prelaze granice Evrope i širom sveta bez dodatnih troškova za ispitivanje, sertifikaciju i kontrolisanje", rekao je ministar ekonomije Nebojša Ćirić na konferenciji za novinare povodom potpisivanja sporazuma Akreditacionog tela Srbije (ATS) i Evropske organizacije za akreditaciju.\nČlanstvo ATS u Evropskoj organizaciji za akreditaciju znači da će izveštaji laboratorija za ispitivanje u Srbiji od sada biti priznati i u svetu, što do sada nije bio slučaj pa su izvoznici morali da angažuju i laboratorije i kontrolna tela u zemlji izvoza.\nĆirić je rekao da su efekti sporazuma praktični i da će se odmah osetiti, a kao jedan od ključnih dobiti naveo je povećanje konkurentnosti.\nPored toga, ovo je poslovna prilika za sertifikaciona i kontrolna tela i laboratorije iz Srbije. "Tela za ocenjivanje usaglašenosti iz Srbije odmah mogu da pruže uslugu u Evropi, van Evrope, a pre svega u regionu", dodao je Ćirić.\nŠef Delegacije EU Vensan Dežer (Vincent Degert) rekao je da će to smanjiti prepreke za trgovinu, omogućiti srpskoj robi brži i jefitniji pristup stranim tržištima, ali i da je značajno za potrošače u Srbiji koji mogu biti sigurni u bezbednost proizvoda. U kontrolama se primenjuju standardi, što smanjuje i opasnost od trovanja hranom i zagađenja proizvoda, ali se otklanja i opasnost da se proizvodi povlače zbog neispravnosti, istakao je Dežer.\n"Ovo je snažna poruka i proizvođačima i potrošacima 36 članica Evropske organizacije za akreditacije, ali i širom sveta" u zemljama sa kojima Evropska organizacija za akreditaciju ima ugovor, rekao je Dežer.\nDirektor Akreditacionog tela Srbije Dejan Krnjaić naveo je da je prijava za članstvo u Evropskoj agenciji za akreditaciju podneta u februaru 2009. godine i da je bilo potrebno više od tri godine rada da bi se to telo usaglasilo sa evropskim standardima i dobilo potvrdu.\n"Pričamo o evropskim standardima i vrednostima. Put do njih je veoma težak", rekao je on, dodavši da je sproveden veliki broj regionalnih projekata za uklanjanje tehničkih barijera u trgovini, ali da je donet i veliki broj zakona i procedura ocenjivanja usaglašenosti.\nPotpredsednica Privredne komore Srbije Vidosava Džagić rekla je da za izvoznike ovaj sporazum ima isti značaj kao liberalizacija za građane. Proizvođači su ranije, kako je navela, moraju da imaju sertifikate u Srbiji, ali da ih ponavljaju u EU i na drugim tržištima, što je iziskivalo i vreme i novac, navela je Džagić.\n: Krnjaić: Sertifikati iz Srbije priznati u svetu


21 Dec 2018 - 00:46 Sport Link\nMeklaren pregovara sa Alonsom\nČelnici Meklarena razgovaraju sa Fernandom Alonsom oko mogućnosti da naredne sezone testira bolid britanskog tima.\nIako je Alonso napustio Formulu 1, a sledeće godine će se posvetiti obavezama u Svetskom šampionatu izdržljivosti i na Indijanapolisu 500, očekuje se da će u budućnosti ostati povezan sa Meklarenom na neki način. Španac će u Indijanapolisu voziti kao vozač Meklarena, a prvi čovek tima Zak Braun je javno istakao želju da nastavi trkačke aktivnosti sa njegovim timom.\nPoslednjih nedelja je bilo spekulacija da bi Alonso mogao da testira bolid za sledeću sezonu, a Karlos Sains junior i Lando Noris su izrazili želju da čuju povratne informacije koje bi dvostruki svetski šampion mogao da ima. Ipak, u Meklarenu žele da izbegnu mogućnost da kompromituju svoje glavne vozače, ali je Braun potvrdio da je tim započeo pregovore sa Alonsom.\n"Razgovarali smo o testiranjima i to je nešto o čemu ćemo još pričati tokom zime. Moramo da razmotrimo kompletan naš program, a njegovo iskustvo bi bilo od velike koristi. Takođe moramo da se postaramo da dvojica naših glavnih vozača dobiju dovoljno vremena u bolidu, pošto će voziti trke naredne sezone", istakao je Braun.\nNovajlija Albon izabrao broj inspirisan Rosijem\nNovi vozač u Formuli 1 Aleksander Albon voziće naredne sezone za Toro Roso Hondu, a ovaj Tajlanđanin je kazao da mu je od početka karijere idol bio MotoGP vozač Valentino Rosi.\nAlbon je želeo da u svojoj debitantskoj sezoni u Formuli 1 vozi pod brojem 46, kog ima i Valentino Rosi, ali se na kraju ipak predomislio. Broj čuvenog Rosija u Formuli 1 je slobodan, ali je Aleksander Albon poručio da ne može da zameni "doktora" te da će zato uzeti pola njegovog broja.\nZato će Tajlanđaninu na bolidu pisati 23.\nAlbon će voziti za Toro Roso sa Danilom Kvjatom, a uz Landa Norisa, Džordža Rasela, Roberta Kubicu i Antonija Đovanicija on je novajlija u predstojećoj F1 sezoni. Albot je do sada vozio u Evropskoj formuli Reno, vozio je u GP3 seriji kao i u Formuli 2, gde je završio kao treći u generalnom plasmanu prošle sezone.


- apr 05, 2014\nOd 10. do 20. avgusta biće obustavljen saobraćaj u ulici Trg Svetog Trojstva od 16:00 do 22:00 časa avg 10, 2018\nSombor domaćin završnog turnira u odbojci na pesku (VIDEO) avg 11, 2018\nXI Dani tradicije u Kuli avg 10, 2018\nZnate li zašto kiša tako lepo miriše?\navg 03, 2018\nNE PEČE SE: Snikers sladoled torta avg 10, 2018\nSalata sa makaronama i prazilukom avg 08, 2018\nJoš nisu počeli pregovori o povećanju minimalne cene rada\nKoji komarci prenose virus Zapadnog Nila?\nUzelac: Država da reguliše i cene bebi hrane i opreme\navg 11, 2018\nČekajući pregovore, "bitka" za minimalac počela u medijima\navg 10, 2018\nOVAN Nema razloga da očekujete nečije pokajanje o poslovnim postupcima. Uzalud insisitrate na istini…\nZAVOĐENJE PO HOROSKOPU: Lava hvalite, Raku kuvajte, a Strelcu...\nHoroskop kao prva pomoć: Kako da vratite bivšeg dečka?\nNajgore ljubavne kombinacije prema horoskopu\n15. avgust - Dogodilo se na današnji dan\n1057 - Ubijen je škotski kralj Magbet, koji je 17 godina ranije osvojio presto…


Poslodavci mogu tražiti vanrednu ocjenu bolovanja - FILTER\nPoslodavci mogu tražiti vanrednu ocjenu bolovanja\nNovim pravilnikom o bolovanjima poslodavcima u Republici Srpskoj omogućeno je da zatraže vanrednu ocjenu privremene nesposobnosti za rad ukoliko imaju bilo kakvu sumnju u opravdanost bolovanja radnika, saopšteno je iz Fonda zdravstvenog osiguranja /FZO/.\nNa osnovu Pravilnika o ostvarivanju prava na naknadu plate za vrijeme privremene nesposobnosti za rad, koji se primjenjuje od početka marta, poslodavci imaju mogućnost da FZO podnesu zahtjev radi vanredne ocjene bolovanja.\n– Na osnovu tog zahtjeva prvostepena komisija za bolovanja pozvaće osiguranika i sprovesti vanrednu procjenu privremene nesposobnosti, a ishod ove vanredne ocjene može biti, kako je predviđeno Pravilnikom, ili nastavak bolovanja ili vraćanje na posao narednog dana, ako se ponovnom analizom medicinske dokumentacije i pregledom osiguranika ustanovi da je radnik sposoban za posao – navedeno je u saopštenju iz FZO.\nOvim pravilnikom predviđeno je i da radnici Fonda budu prisutni na prvostepenim komisijama za ocjenu privremene nesposobnosti za rad s ciljem unapređenje rada u ovoj oblasti.\n– Cilj je i da radnici FZO koordinišu između zdravstvene ustanove i osiguranika s namjerom da se ubrzaju dijagnostičke procedure koje su osiguraniku preporučene kako bi se skratilo trajanje bolovanja ukoliko se ispostavi da je radnik na bolovanju jer čeka na određene preglede, poput magnetne rezonance, CT-a i slično – navedeno je u saopštenju.\nIz Fonda su pojasnili da je cilj ovih novina da sve eventualne zloupotrebe ovog prava budu svedene na minimum.\n– Ovim pravilnikom definisano je da osiguranik za vrijeme bolovanja ne napušta mjesto stalnog prebivališta, osim kada odlazi porodičnom ljekaru ili kada je upućen na dijagnostičke preglede i liječenja koja se nalaze van mjesta prebivališta – navodi se u saopštenju.\nDa bi se spriječilo da bolovanja traju duže nego što je neophodno, jedna od novina jeste i da porodični ljekar ne mora da čeka 12 mjeseci kako bi osiguranika uputio na ocjenu radne sposobnosti komisije Fonda PIO Srpske, nego je taj period skraćen na šest mjeseci neprekidne nesposobnosti za rad, izuzev kada je riječ o trudničkim bolovanjima.\nOsim toga, s ciljem jednostavnijeg tumačenja propisa u praksi, u novom pravilniku je jasno definisano i da bolovanje može da se vodi na osnovu pregleda osiguranika kod ljekara iz odgovarajuće ugovorene zdravstvene ustanove koja ima ugovor sa Fondom i koji se egzaktno izjasnio da osiguranik nije sposoban za rad.\nCilj donošenja novog pravilnika nije samo unapređenje kontrole, nego i pojednostavljenje procedure odobravanja bolovanja za najugroženije kategorije.\n– Primjera radi, trudnice, nepokretna lica i osiguranici sa infektivnim bolestima više ne moraju svakog mjeseca lično da dolaze na ocjenu privremene nesposobnosti za rad, nego to u njihovo ime može da uradi neko drugi – navodi se u saopštenju.\nKada elektronsko zdravstvo u potpunosti zaživi, komisija će elektronskim putem imati uvid u medicinsku dokumentaciju i moći će da na osnovu toga donosi ocjenu za ove kategorije osiguranih lica. To će se odnositi i na lica koja se nalaze na bolničkom liječenju, te neće biti potrebe da neko u njihovo ime donosi dokumentaciju na komisiju.\nCilj Fonda je unaprijediti kako kontrolu bolovanja, tako i preciznije definisati medicinske indikacije i dane trajanja kako bi i zdravstvenim radnicima koji u praksi primjenjuju propise bilo mnogo jednostavnije i bez mogućnosti različitih tumačenja.\n– U proces donošenja novog pravilnika bili su uključeni kako predstavnici poslodavaca, tako i sindikalnih organizacija, ali i zdravstvenih ustanova, jer nam je cilj da se oblast bolovanja dodatno unaprijedi u saradnji sa svima na koje se odnose ove promjene – navodi se u saopštenju.\nIz Fonda podsjećaju da su i prije dvije godine uveli određene novine u ovu oblast, poput da roditelji djeteta koje se nalazi na bolničkom liječenju imaju pravo na bolovanje u trajanju bolničkog liječenja djeteta, što ranije nije bio slučaj.\nTags: bolovanje Fond zdravstvenog osguranja Republike Srpske\nPrethodna Naličje rusko-ukrajinskog sukoba: Politika identiteta i rat istorijama\nSledeća Danas više od 270.000 KM kazni za pumpe u Srpskoj


“VITEZOVI I LEGENDE” SE VRAĆAJU KUĆI – Smederevske novine\n“VITEZOVI I LEGENDE” SE VRAĆAJU KUĆI\nDuh srednjovekovne Srbije ponovo je proteklog vikenda oživeo u Malom gradu smederevske Tvrđave, gde je održan festival “Vitezovi i legende”. Na prvom u nizu, koji će svakog meseca biti organizovan do oktobra, posetioci su mogli da se upoznaju sa starim zanatima, veštinama viteškog nadmetanja, oprobaju u streličarstvu, jahanju, a najmlađi u ringu osete deo atmosfere iz doba Đurđa i Jerine.\n-Ovu tvrđavu smo već počeli da smatramo kućom, a kući se uvek vraća. Ona je po sebi veličanstvena, neverovatna i daje odlično iskustvo, kao najveća ravničarska tvrđava u Evropi. Mi smo ovog vikenda pokušali da oživimo srednji vek kroz svaki njegov apsekt, kroz svakodnevni život, kroz ples na dvorovima, treninge, kroz borbe vitezova, nastupe konjicom, prezentaciju starih zanata i veština, kao što su drvodeljački, kožarski, okloparski, kovački zanat. Imamo izradu mozaika i mnoge druge aktivnosti u ova dva dana ovde i kroz sve ostale vikenda koji će se u Smederevskoj tvrđavi ponoviti u Malom gradu, pošto ćemo biti ovde do oktobra – kaže Bojan Tasić, predsednik Udruženja “Beli orlovi”.\nOvo je prvi u nizu vikenda “Vitezova i legendi”, a festival će se vraćati u Mali grad sve do oktobra. Naredni susret zakazan je za prvi vikend jula, kada će biti organizovano takmičenje u bohurt borbama.\n– Mi radimo na tome da dovedemo ovde najbolje timove sveta, ekipe koje predstavljaju svoje veštine kroz grupne bohurt borbe 5 na 5, 12 na 12, slično kao što je bilo kada je bila “Bitka nacija”, samo što su to uigranije ekipe, jer treniraju svaki dan zajedno. Već sledeći put imaćemo predstavnike iz deul lige, tj šampione okolnih zemalja i zemalja sveta koji budu mogli da dođu, to će biti veličanstveno takmičenje koje ćemo predstaviti ovde – navodi Tasić.\n-Pored brojnih manifestacija koje imamo u tvrđavi, kao što su “Smederevska jesen”, “Teatar u tvrđavi”, “Dunav film fest”, posle spektakularne “Bitke nacije” došlo je do neverovatnog interesovanja za događaje vezane za srednji vek. Prošle godine zbog epidemije nismo mogli da organizujemo više sadržaja, ali bio je “Viteški oktobar” koji je bio prihvaćen izuzetno, ovog proleća svakog vikenda predavanja o Srbiji srednjega veka, vitezovima, viteškom kodu i dolazimo do festivala “Vitezovi i legende”, ovo je prvi vikend dešavanja, biće ih još pet. Drugog vikenda u nizu, 3 i 4 jula, moći ćemo da vidimo prave borce registrovanog sporta bohurt, doći će iz okolnih zemalja i Evrope. Naša namera je da Smederevo bude ubeleženo i zadebljano na mapi viteških dešavanja u svetu, videli smo da je to moguće 2019. godine i imamo plan da to i ostvarimo – kaže Savić.\nNaš grad biće predstavljen i van granica naše zemlje, zahvaljujući aktivnostima Udruženja “Beli orlovi” i istoimenoj lokalnoj podružnici organizovanoj u Smederevu, koja ima i prve borce-predstavnike u viteškim sportovima.\n– Nadamo se da će nam epidemiološka situacija dozvoliti da nastavimo sa našim aktivnostima, imamo i druge velike festivale, kao što je “Džust aut” u Manasiji. Mi predstavljamo našu istoriju i istorijsko nasleđe širom Evrope, tako da čim se otvore granice, mi ćemo sa nama poneti Smederevo i odneti ga od Pariza do Moskve, i predstaviti ga tamo – poručuje Bojan Tasić.\n← REDOVNO ODRŽAVANJE SAOBRAĆAJNICA\nŠEST MEDALJA ZA VESLAČE NA TREĆOJ REGATI KUPA SRBIJE →\nGALERIJA „DUŠAN STARČEVIĆ“: TRANSPARENTNI MI\nCZK: ETIKA JAPANSKIH BORILAČKIH VEŠTINA\n1. oktobra 2018. smederevske 1.710


Žurka ispred starog dvora u čast naših prvakinja\nŽenska košarkaška reprezentacija Srbije koja je osvojila Evropsko prvenstvo u Valensiji, vratila se u Beograd, gde joj je ispred zgrade Skupštine grada priređen svečani doček, kakav uostalom i zaslužuju kraljice starog kontinenta.\nNacionalni tim predvođen Marinom Maljković izašao je na balkon Starog Dvora namenjen šampionima, gde ih je pozdravilo nekoliko hiljada navijača.\nPored medalja i pehara, košarkašice su u Beograd "ponele" i sjajnu atmosferu, koja ih je pratila tokom čitavog turnira.\nTako su se tokom večerašnjeg dočeka s razglasa čuli dobro poznati hitovi, uz koje su naše košarkašice slavile pobede u Španiji. To je bio ujedno i znak, za veliku žurku u srcu Beograda.\nPodsetimo, Srbija je napravila pravi podvig osvojivši Eurobasket drugi put u razmaku od šest godina, pošto je isti rezultat ovaj nacionalni tim napravio i 2015.


Češka: Smena na čelu ministarstva zdravstva\nTanjug 7. aprila 2021. 11:39\nPRAG – Premijer Češke Andrej Babiš smeniće danas ministra zdravstva Jana Blatnija, koji je na tom položaju od oktobra prošle godine i na njegovo mesto imenovati Petra Arenberga, navodi se u izveštaju agencije CTK, prenosi Rojters.\nU oktobru, kada je Jan Blatni preuzeo funkciju ministra zdravlja, u Češkoj je registrovan porast zaražavanja kovidom-19, a otada su tri talasa pandemije odnela više od od 27.000 života, zbog čega je ta zemlja, sa 10,7 miliona stanovnika, izbila u sam vrh globalne rang liste po broju smrtnih slučajeva po glavi stanovnika.\nBabiš je u proteklih mesec dana zamerio Blatniju zbog nedostatka podrške novim lekovima protiv kovida-19, a takođe je kritikovao njegovo upravljanje planovima za ponovno korišćenje brzog testiranja za otvaranje škola.\nZa to vreme, Blatni je bio suočen sa preplavljenim bolnicama i pritiskom da fabrike ostanu otvorene i da se ponovo otvore preduzeća.\nBlatni je, takođe, protivnik korišćenja ruske vakcine „Sputnjik V“ pre nego što je regulatori Evropske unije odobre.


ZRENJANIN - Ukoliko stečaj zrenjaninskog „Šinvoza“ ostane na snazi, bivši gazda fabrike Nebojša Ivković, sa kojim je Agencija za privatizaciju raskinula ugovor, mogao bi ponovo da postane vlasnik preduzeća. Najveći poverioci „Šinvoza“ su upravo Ivkovićeve firme, tvrdi Radislav Orašanin,. predsednik Udruženja malih akcionara, pa bi naplatom stečajnih dugova imovina zrenjaninske fabrike ponovo završila u Ivkovićevim rukama.\nKupoprodajni ugovor sa Ivkovićem raskinut je pošto nije uplatio 20 miliona dinara na ime inevsticionog ulaganja. Njegovih 56 odsto akcija upisaće država u Akcijski fond, ali stečaj firme nije poništen.\n- Viši trgovinski sud u Beogradu odbio je žalbu kojom smo tražili poništavanje odluke Trgovinskog suda u Zrenjaninu o uvođenju „Šinvoza“ u stečaj. Naš advokat Erika Veg uložila je žalbu na takvu odluku suda imajući u vidu da je privatizacija u međuvremenu poništena, ali ceo postupak ide vrlo sporo i teško iako je pravo očigledno na našoj strani - navodi Zoran Eremić, regionalni poverenik sindikata „Nezavisnost“.\nStečajni upravnik „Šinvoza“ Nebojša Bajić predložio je još 12. decembra prošle godine u Trgovinskom sudu u Zrenjaninu da se stečaj završi proglašavanjem bankrotstva, ali njegov predlog tada nije dobio većinu.\nRadnici i dalje dežuraju u fabrici smatrajući da „Šinvoz“ ima budućnost i sakupljaju dokaze da je fabrika namerno gurnut u stečaj. Oni upozoravaju i traže od države da postupi po zakonu i zaustavi stečaj, a da svi koji su omogućili da firma dođe u bezizlaznu situaciju, budu privedeni pravdi.\nRadislav Orašanin optužuje Agenciju za privatizaciju, rukovodstvo „Železnica Srbije“ i Ministarstvo infrastrukture da su bivšem većinskom vlasniku Nebojši Ivkoviću dali dve godine da bi uveo kompaniju u stečaj i na taj način se oslobodio zaposlenih i malih akcionara i postao vlasnik sto odsto kapitala.\n- Kao vlasnik sto odsto kapitala Nebojša Ivković nije više u obavezi da nastavi osnovnu delatnost fabrike za remont šinskih vozila. Time što je dve godine zataškavala i prikrivala pravo stanje u Šinvozu Agencija za privatizaciju nije napravila pravi uvid u izvršenje obaveza iz kupoprodajnog ugovora. Udruženje malih akcionara ukazivalo je na ove propuste prilikom svake od ukupno sedam poseta Centra kontrole Agencije za privatizaciju od 2004. do kraja prošle godine - navodi Orašanin. On dodaje da je Agencija tek u sedmoj kontroli utvrdila da vlasnik nije ispunio svoje obaveze.\nOdlukom Trgovinskog suda u Zrenjaninu, „Šinvoz“ ulazi u stečajni postupak sa dugom od 680 miliona dinara koji se kasnije uvećava na 810 miliona dinara. Najveći stečajni poverilac je Ivkovićeva firma „TTC Logistik“, zatim „Jugopapir“ istog vlasnika, pa „TTC Kargo“ iz Lihtenštajna i „TTC BUS“ iz Švajcarske - kaže Orašanin. On kaže i da bi „Šinvoz“ danas radio punim kapacitetom i da bi radnici ostali na svojim radnim mestima da je Agencija za privatizaciju na vreme preduzela zakonske mere.


COLAVITA - Kolavita : Istorijat\nFirmu Kolavita, osnovali su Đovani i Felice Colavita 1938. u mestu Sant Elija, Pianizi, malo mesto u oblasti Molize, kao malu fabriku za preradu maslina.\n1947. kao dodatak, formirano je prvo postrojenje za industrijsku proizvodnju, prvo tog tipa u oblasti Molize.\nŠezdesetih godina, nakon dodatnih ulaganja, firma Kolavita se svrstava među prvih deset rafinerija maslinovog ulja u Italiji.\nTu fazu razvoja firme, sprovodi u delo druga generacija porodice Kolavita, prvenstveno Enriko i Leonardo Kolavita, koji, uporedo sa osnovnom aktivnošću rafinisanja ulja uz relativnu konsolidaciju domaćeg tržišta maslinovog ulja, definišu takođe i strategiju otvaranja novog tržišta za proizvode vlastitog brenda.\nSEDAMDESETE GODINE I DISTRIBUCIJA U INOSTRANSTVU\nDva brata, odlučuju da pokušaju sa plasiranjem tih novih proizvoda na međunarodnom tržištu, počevši od američkog tržišta, 1977. sklapaju posao sa prvim inostranim partnerom, sa kojim pokreću distribuciju ulja sa oznakom Kolavita.\nNakon toga, od kraja sedamdesetih i početkom osamdesetih, Kolavita gradi gustu trgovačku mrežu, koja se prostire od SAD, Kanade, Australije, preko Japana do Južne Amerike i cele Evrope.\nOSAMDESETE GODINE I NOVO POSTROJENJE U KAMPOBASU\nKrajem osamdesetih, brend Kolavita, učvršćuje se kao sinonim za kvalitet za proizvode Made in Italy u celom svetu.\nImajući u vidu širenje te mreže distribucije, 1986. donosi se odluka da se izgradi novo postrojenje za proizvodnju u Kampobasu.\nDEVEDESETE GODINE I NOVI PROIZVODI\nVremenom, gama proizvoda Kolavita sve se više širi ubacivanjem novih proizvoda kao što je balsamiko sirće iz Modene i konzervirano povrće u maslinovom ulju.\nDoneta je takođe odluka da se osnuje novo preduzeće, "Moliseconserve S.r.l.", da bi se izbacila na tržište široka gama proizvoda "I doni dell'olivo" - (darovi masline), paštete i zanimljiva ponuda specijaliteta sačuvanih u ulju, koja osvaja OSCAR CIBUS '91, ugledno priznanje za najbolji gastronomski proizvod, inspirisan tradicijom, koji se u potpunosti stapa sa mediteranskom gastronomijom.\nGLAVNI ŠTAB U POMECIJI\nU međuvremenu, naknadni razvoj tržišta, naveo je firmu Kolavita da 1998. u Pomeciji (Rim), pokrene veliko postrojenje za proizvodnju ulja, drugu po veličini u Italiji po mogućnostima proizvodnje i skladištenja.\nCENTAR KOLAVITA U SAD\nPorodica Kolavita je uvek spremna da podrži projekte za očuvanje i širenje italijanske kulturne i kulinarske baštine u inostranstvu. Maja 2001. porodica Kolavita inauguriše "Colavita center for italian food and wine", školu italijanske kuhinje, koja je smeštena unutar Culinary Institute of America na Hajd parku u Njujorku, jednim od najstarijih i najautoritativnijih instituta za kulinarstvo u svetu.\n"Colavita Center for food and wine" danas predstavlja jedinstveni fenomen na svetu, vila u toskanskom stilu, izgrađena u predivnom parku na nekoliko sati od Njujorka, posvećena izučavanju i promociji autentične italijanske regionalne kuhinje, promociji vina i italijanske kulture u SAD.\nU vili može da radi i uči 100 studenata. Tu se nalazi i restoran otvoren za javnost, nagrađen 1995. kao najbolji restoran u Americi, kuhinja gde se izvode časovi i biblioteka koju studenti konsultuju. Takođe u vili se priređuju i degustacije vina.\nU NOVOM MILENIJUMU\nU nameri da razvije italijansko tržište, 2003. Colavita S.p.A. kupuje čuvenu firmu za proizvodnju ulja iz Lacija, Santa Sabina.\n2008. godine, zahvaljujući saradnji sa SIMEST, firma uspostavlja kontrolu nad Colavita USA L.L.C., svojim starim distributerom u Americi. Na taj način se učvršćuje sopstveno prisustvo u SAD, zahvaljujući direktnom kontrolom nad američkim tržištem, a vremenom se, gami uvezenih proizvoda, dodaju važni italijanski brendovi. Danas Colavita USA predstavlja važan logistički stožer i simbol "made in italy", u svojstvu uvoznika i distributera vrsnih proizvoda i brendova.\nTaj snažan razvoj, navodi američko preduzeće, da, 2010. razvije novo i veće postrojenje, gde su mesto našle linije proizvodnje, koje namiruju nove segmente tržišta, a 2015. vode ka otvaranju novog postrojenja u Kaliforniji kako bi se pospešila distribucija po celoj teritoriji SAD.\nDanas je brend Kolavita jedan od retkih međunarodnih brendova na polju proizvodnje ulja, prisutan u skoro 70 zemalja na svetu, a priznat u mnogima (SAD, Kanada, Australija i Južna AMerika) kao vodeći 100% italijanski brend.\nTo je priča firme koja se širi i koja danas, sa trećom generacijom, nastavlja posao započetk pre više od 75 godina, u neprekidnom razvoju, u konstantnoj potrazi za novim mogućnostima, ali sa dubokim korenima u italijamskoj kulturi i tradiciji.


U Banjoj Luci je danas počeo prvi "Festival banjalučkog ćevapa". Gradonačelnik Banje Luke Igor Radojičić je rekao da je “Banjalučki ćevap” jedan od gastronomskih proizvoda po kojim je poznat taj grad.\nBANJALUKA - U Banjaluci je danas otvorena manifestacija "Ćevap fest", čiji je cilj promocija domaćih proizvoda i brendova. Gradonačelnik Banjaluke Igor Radojičić istakao je da banjalučki ćevap ...\nBANJALUKA - Prvi "Ćevap fest" uz najbolje banjalučke ćevape i bogat cjelodnevni kulturno-zabavni program počinje ove subote od 11 časova na parkingu kod "Kraša".\nOrganizatori ističu da je cilj manifestacije promocija domaćih lokalnih proizvoda i brendova. U centru grada, na parkingu kod “Kraša” biće postavljeni posebni šatori gdje će banjalučki ćevap biti ...\nU Banjoj Luci je danas otvorena manifestacija "Ćevap fest", čiji je cilj promocija domaćih proizvoda i brendova. U Banjoj Luci je danas otvorena manifestacija "Ćevap fest", čiji je cilj promocija ...\nBANJALUKA - Zbog održavanja manifestacije "Ćevap fest", od 10.00 časova 13. januara do 01.00 čas 14. januara biće obustavljen saobraćaj u Ulici kralja Petra I Karađorđevića, na dijelu od Aleje Svetog ...\nGradonačelnik Banjaluke Igor Radojičić istakao je da banjalučki ćevap prepoznaju i turisti koji dolaze u Banjaluku. “Na današnjoj manifestaciji učestvuje šest roštiljnica, a nadam se da će ih ...\nU Banjoj Luci danas je otvorena manifestacija "Ćevap fest", čiji je cilj promocija domaćih proizvoda i brendova. Gradonačelnik Banje Luke Igor Radojičić istakao je da banjalučki ćevap prepoznaju i ...\nZbog održavanja manifestacije "Ćevap fest", od 10.00 sati 13. januara do 01.00 čas 14. januara bit će obustavljen saobraćaj u Ulici kralja Petra I Karađorđevića, na dijelu od Aleje Svetog Save ...


Vranjski SNS osudio napad na Vučićevu porodicu | VRANJENEWS\nVranjski SNS osudio napad na Vučićevu porodicu\nGradski odbor Srpske napredne stranke u Vranju saopštenjem je najoštrije osudio, kako se kaže, "sramne napade na članove porodice predsednika Aleksandra Vučića".\n- Smatramo da je nedopustivo da se bilo čija porodica zloupotrebljava zarad političke borbe.\nU trenucima kada se predsednik Vučić snažno i odgovorno bori za budućnost Srbije nekakvi kvazi novinari, plaćenici, tajkuni koji su opljačkali ovu zemlju i narkodileri režiraju i plasiraju laži i uvrede na račun njegove porodice.\nOčigledno duboko pogođeni popularnošću koju predsednik uživa u narodu na sve načine pokušavaju da ospore rezultate i sve ono što je urađeno od kad je Srpska napredna stranka preuzela vlast.\nDa nemaju program i ideju to su priznali odavno, ali zaslepljeni mržnjom prema Aleksandru Vučiću i više je nego jasno da ne biraju sredstva kako bi došli do svog cilja, a to je izdaja i pljačka sopstvene države, a radi ličnog bogaćenja.\nNa kraju želimo da vam poručimo da ćemo vas na sledećim izborima pobediti ubedljivije nego ikada, jer će pristojna, moderna i odgovorna Srbija uvek biti uz našeg predsednika - navodi se u saopštenju SNS Vranje.


Novi butik hotel Indigo® se nalazi u zgradi koja ima svoju istoriju, rustičnu fasadu i skroviti atrijum\nOslikava lokalnu tradiciju i kulturu\nHotel Indigo® Belgrade je jedinstveni objekat u Beogradu, koncipiran, uređen i prilagođen tako da oslikava lokalnu tradiciju i kulturu. Hotel Indigo® Belgrade ušuškan je u najstrožem centru Beograda, u glavnoj pešačkoj zoni grada, između ulica Kneza Mihaila i Čika Ljubine.\nLokalna dorćolska priča\nDizajn hotela je umetnički inspirativan, prepun detalja koji enterijer čine posebnim i karakterističnim za grad u kome se nalazi. U svakom segmentu se oseća šarm, puls i lokalna priča Dorćola, jednog od najstarijih delova Beograda. Hotel Indigo® Beograd prikazuje atmosferu beogradskog kraja, istoriju grada, kulturu hrane i pića i jedinstvene detalje veličanstvene arhitektonske lepote.\n46 soba i apartmana\nHotel se nalazi u zgradi koja ima svoju istoriju, rustičnu fasadu i skrovito unutrašnje dvorište-atrijum. U podnožju zgrade nalaze se dva sprata sa ekskluzivnim retail brendovima, a kapacitet hotela je smešten na višim spratovima. U okviru hotela radi Duke, veličanstveni restoran i mesto gde se služi tapas na sprski način, uz najinspirativnije koktele koje ste ikad probali. Duke je umetnički dizajniran, šarmantan, prijatan i opušten prostor sa prekrasnom baštom gde ćete uživati u hrani, ambijentu i ljudima. Hotel Indigo® Beograd ima 46 soba i apartmana, restoran sa privatnim delom za ručavanje i sastanke i najmoderniji prostor za vežbanje.\nTagovi: butik botel beograd hotel indigo indigo butik hotel indigo hotel novi hotel u beogradu\nČarter jahta iz Splita traži veći broj konobarica i barmenki\nGrand gold, zlato, srebro i priznanja za vina Tikveš Châteaux & Domaines na takmičenju ‘Mundus vini’ u Nemačkoj\nNa najvećem vinskom takmičenju u Nemačkoj 'Mundus vini' premijum vina Tikveš Châteaux & Domaines osvojila su dve zlatne medalje, Grand gold i j...


Francuski predsednik Emanuel Makron grli stanovnika Bejruta tokom posete gradu razorenom eksplozijom, 6. avgusta 2020.\nGrađani su izrazili bes i nezadovoljstvo svojim liderima tokom posete francuskog predsednika Emanuela Makrona, poručujući da ih krive za smrtonosnu eksploziju koja je razorila glavni grad Libana. Za mnoge Libance, ta tragedija je kap koja je prelila čašu posle godina korupcije i loše uprave političke elite koja decenijama vlada zemljom.\nSpasilačke službe u Bejrutu nastavljaju potragu za nestalima u ruševinama luke gde se u utorak dogodila snažna eksplozija. Prema poslednjim podacima, stradalo je 137 ljudi, a više od pet hiljada je povređeno, prenosi Rojters. Uzrok eksplozije još nije poznat, ali su spekulacije brojne.\nProcenjuje se da je čak 250 hiljada ljudi ostalo bez krova nad glavom zbog snažne detonacije koja je oštetila zgrade i nekoliko mija udaljenih od mesta eksplozije u luci.\nFrancuski predsednik Makron, prvi strani lider koji je posetio mesto nesreće u Bejrutu, saopštio je da će Francuska u narednih nekoliko dana organizovati konferenciju sa donatorima iz Evrope, Amerike, Bliskog istoka i drugih delova sveta, kako bi se prikupio novac za hranu, lekove, privremeni smeštaj i druge vrste hitne pomoći. Međutim, upozorio je političko rukovodstvo Libana da neće dati "blanko ček sistemu koji više ne uživa poverenje svogg naroda" i pozvao da uspostave "novi politički poredak."\n"Garantujem vam da pomoć neće završiti u rukama korumpiranih ljudi. Razgovaraću sa političarima i tražiti novi dogovor sa njima. Došao sam da im to predložim", kazao je Makron, dok su stanovnici Bejruta koji su se okupili da čuju njegov govor pozivali na kraj aktuelnog režima.\nVlada Libana uvela je dvonedeljno vanredno stanje i naredila vojsci da stavi u kućni pritvor sve osobe umešane u skladištenje eksplozivnog materijala koji se zapalio u gradskoj luci.\nLibanski vojnici tragaju za preživelima posle eksplozije u luci u Bejrutu, 5. avgusta 2020.\nTačan uzrok eksplozije još nije poznat ali se libanske vlasti u istrazi fokusiraju na to kako je 2.750 tona amonijum nitrata, visoko eksplozivne hemikalije koja se koristi u đubrivima, bilo uskladišteno u luci šest godina da niko nije ništa preduzeo tim povodom. Predstavnici lučkih vlasti su u kućnom pritvoru jer postoje sumnje da je nemar doveo do eksplozije, prenosi agencija Asosijejted pres.\nNa internetu se pojavilo zvanično pismo koje pokazuje da je šef carine više puta tokom godina upozoravao da velike zalihe amonijum-nitrata uskladištene u hangaru u luci predstavljaju opasnost i tražio da se hemikalije uklone, prenosi AP.\nPredsednik Libana Mišel Aun obećao je da će istraga biti transparentna a odgovorni - kažnjeni. "Nema reči da se opiše katastrofa koja je sinoć zadesila Bejrut", izjavio je.\nGuverner Bejruta Marvan Abud izjavio je da je više od 300.000 ljudi ostalo bez krova nad glavom zbog "apokaliptične situacije". Takođe je rekao da će kolektivna šteta iznositi između 10 i 15 milijardi dolara, što se odnosi na direktne i indirektne finansijske gubitke.\nRaste broj žrtava eksplozije u Bejrutu, hiljade povređene\nSpasilačke ekipe nastavile su potragu za preživelima a premijer Hasan Diab proglasio dan žalosti.\nLetovi sa međunarodnom pomoći počeli su da pristižu u zemlju pogođenu ekonomskom krizom, čija javnost za katastrofu u luci krive hroničnu lošu upravu i korupciju među vladajućom elitom. Luka Bejrut i njena carina su ozloglašeni kao jedne od nakorumpiranijih institucija u Libanu, gde je prisutan uticaj različitih frakcija, među kojima je i Hezbolah.\nEksplozija se dogodila tokom večeri, a kilometrima daleko od luke oštećene su zgrade, izbijeni prozori i vrata i prevrnuti automobili. Gradske bolnice su prepune ranjenih ljudi.\nSvetska zdravstvena organizacija saopštila je u sredu da su tri bejrutske bolnice teško oštećene i trenutno nisu funkcionalne.\nAmerička ambasada u Bejrutu pozvala je građane da ostanu u svojim kućama zbog izveštaja da su, tokom eksplozije, ispušteni otrovni gasovi.\nTo je najteža eksplozija koja se dogodila u Libanu u istoriji punoj razaranja tokom građanskog rata 1975-1990, sukoba sa Izraelom i povremenih terorističkih napada.\nPredsednik Donald Tramp je, tokom brifinga o koronavirusu u Beloj kući u sredu izjavio da su SAD spremne da pomognu Libanu. "Bićemo tu da pomognemo. To izgleda kao užasni napad."\nTramp je takođe izjavio da su američki vojni zvaničnici sa kojima je razgovarao mislili da je eksploziju izazvala "neka vrsta bombe."\nPentagon je, na pitanje Glasa Amerike da pojasni Trampov komentar uputio naše novinare na Belu kuću.\nNjujork tajms, Rojters i CNN se pozivaju na američke zvaničnike koji kažu da prvobitne informacije o eksploziji nisu ukazivale da je nju uzrokovao napad bilo neke druge zemlje ili terorističke organizacije.\nBivši potpredsednik Džo Bajden, koji će se takmičiti sa Trampom na predsedničkim izborima, izrazio je saučešće porodicama žrtava i pozvao Trampovu administraciju i međunarodnu zajednicu da "hitno mobiliše pomoć hiljadama povređenih u eksploziji."\nU Vatikanu, papa Franja se u sredu molio za Liban.\nPremijer Libana podneo ostavku, optužuje Iran i Hezbolah\nNetanjahu: Iranu se mora stati na put\nHariri: "U sredu se vraćam u Liban"\nLibanski premijer u ostavci najavljuje povratak iz Saudijske Arabije


Komentar: Stativa – GMinfo\nFudbalski, poslovni i ini svet je nedavno kao strujom, ošinula vest o stvaranju „Superlige“ u fudbalu sa kako to obično i biva, ako ne najboljim i najtrofejnijim ono svakako najbogatijim, odnosno, najisplativijim klubovima starog kontinenta.\nUostalom, knjige „indžijele“ kažu i da je beogradski „Partizan“ učestvovao u prvom Kupu evropskih šampiona po pozivu, a nikako po na terenu izborenom pravu.\nIpak, čini se da je ključna uloga u čini se odlaganju ambicioznog ali svakako prirodnog procesa pripala glavešinama Rusije i Velike Britanije, Vladimiru Putinu i Borisu Džonsonu, koji su, što svojim klubovima, što njihovim vlasnicima (čitaj- Romanu Abramoviču), pripretili visoko podignutim prstom da se, bar u ovom trenutku ne igraju sa nečim što bi moglo da opeče, pre svega, vlastodršce.\nNjihovo „no-no“ uticalo je da se projekat vrati u fioku, ali ona je svakako ostala otvorena. Do kada, videćemo…\nU svakom slučaju, širom Evrope i sveta se, čini se naivno slavila pobeda „fudbala i povratka duhu igre“. Sa druge strane gledajući, sve ostaje u rukama iste one evropske krovne organizacije koja u svojim komisijama duži niz godina, a sve za abnormalne količine novaca, za dizače ruku ima takve fudbalske „stručnjake“ kakvi su, recimo, Slaviša Kokeza, ili jedan od sinova Zvezdana Terzića.\nIste one UEFE, koja je dozvolila da se fudbalskoj, pa i ljudskoj Srbiji smeje ceo svet, sve gledajući sa nevericom i podsmehom rezultate utakmica poslednjih kola u našoj „kinesko-gumenoj“ ligi.\nIste one organizacije koja je „prvom detetu“ Srbije dala sertifikat da se igra menadžerisanja, pa je ko zna kojim kanalima on postao i zastupnik, kako kažu „najbržeg srpskog igrača“. Posle se mi čudimo kada to „dete“ sa svojom novom igračkom, odnosno klubom koji će izgleda ukoliko se neke stvari ne promene, sledeće godine biti „hit na terenima Srbije“, dodje u grad pod Rudnikom, sve sa brojnim telohraniteljima, ili kada iz centralne lože stadiona koji nosi renomirano ime gleda utakmicu sa prvim čovekom najtrofejnijeg srpskog kluba, dok se na „zelenom pravougaoniku“ dešava nesvakidašnja situacija, a to je da naš šampion prima dva gola, a nije evropska utakmica.\nBelivuk, „Recko“, prelazi, sklanjanje, sedenje po terenu, štrajkovi gladju… Šta mislite, da li država možda ima nekakve veze sa svim lošim dogadjajima u domaćem fudbalu? Jedina uteha narodu rudničko-takovskog kraja je to da je naš superligaš igrao u duhu naroda ovog kraja- odvažno, pošteno, časno i do poslednje kapi znoja. Neka vidi Srbija da i tako može. O, itekako…\nU Milanovcu do sada dato 12506 doza vakcine\nPonovo promena vremena, pad temperature i kiša


CG: Deficit budžeta za tri mjeseca 103,5 miliona eura | PCNEN\nCG: Deficit budžeta za tri mjeseca 103,5 miliona eura\nObjavljeno: 04.05.2021, 22:12h\nU odnosu na prvi kvartal prošle godine, tekući izdaci su manji 12 miliona eura.\nDeficit budžeta je u prvom kvartalu ove godine iznosio 103,5 miliona eura ili 2,2 odsto bruto domaćeg proizvoda (BDP), što je 93,4 miliona manje u odnosu na planirani, pokazuju podaci Ministarstva finansija i socijalnog staranja.\n„Prihodi budžeta u periodu od januara do kraja marta iznosili su 348,4 miliona eura ili 7,5 odsto procijenjenog BDP-a, što je 15,9 miliona više u odnosu na planirane, prvenstveno usljed veće naplate po osnovu poreza na dobit pravnih lica“, navodi se u izvještaju Ministarstva o izvršenju budžeta za prva tri mjeseca.\nU poređenju sa prvim kvartalom prošle godine, koji je karakterisao snažan rast ekonomske aktivnosti kao nastavak pozitivnih kretanja makroekonomskih indikatora u 2019, prihodi su manji 27 miliona eura, usljed smanjene ekonomske aktivnosti, prenosi Mina business.\nNajveći rast u odnosu na plan i prošlu godinu zabilježen je kod prihoda od poreza na dobit u iznosu od 12,2 miliona EURA ili 65,5 odsto, odnosno 6,6 miliona ili 27,1 odsto.\nIzdaci budžeta su u prvom kvartalu iznosili 451,9 miliona EURA ili 9,7 odsto procijenjenog BDP-a.\nU odnosu na plan i isti prošlogodišnji period manji su 77,5 miliona odnosno 700 hiljada eura.\n„Kapitalni izdaci realizovani su u iznosu od 27,1 milion EURA, što je manje 17 miliona od planiranih, dok su u odnosu na realizaciju u istom prošlogodišnjem periodu veći za milion eura “, precizira se u izvještaju.\nNajznačajnije odstupanje u odnosu na prvi kvartal prošle godine zabilježeno je kod kategorije rezerve u iznosu od 30 miliona eura, prvenstveno usljed izdvajanja sredstava za osnivački kapital nove nacionalne avio-kompanije To Montenegro, ali i nastavka sprovođenja pomoći privredi i građanima kroz pakete mjera podrške, pri čemu se najveći dio odnosi na subvencije zarada zaposlenih.\n„Takođe, rast u odnosu na uporedni period bilježi i kategorija bruto zarade i doprinosi na teret poslodavca u iznosu od 10,9 miliona eura, prevashodno usljed povećanja fonda bruto zarada u sektorima zdravstva i prosvjete“, dodali su iz Ministarstva.\nKategorija transferi institucijama, pojedincima, nevladinom i javnom sektoru bilježi nižu realizaciju u odnosu na prvi kartal prošle godine od 22,2 miliona eura, prevashodno usljed nižeg izdvajanja u dijelu transfera instutucijama.


Letonija zemlja sa najviše HIV inficiranih u Evropskoj uniji – GayEcho\nLetonija zemlja sa najviše HIV inficiranih u Evropskoj uniji\nNajveći stepen obolelih od HIV u Evropskoj uniji registrovan je u Letoniji, izjavio je šef Baltik Hiv udruženja Inga Upmatse. Od 1. januara registrovano je 6.792 osobe zaražene HIV-om.\nOna je naglasila da u takvoj situaciji treba da se “povežu svi nivoi vlasti u rešavanju problema”. Vlasti ne bi trebalo samo da informišu i edukuju građane, već i da podstaknu ljude da provere svoj HIV status, i da se obezbedi antivirusna terapija.\nTokom proteklih nekoliko meseci,broj testiranja na HIV u Letoniji porastao je za 15 odsto. U prvih osam meseci prošle godine u zemlji je registrovano 197 slučajeva, za poslednjih četiri – još 168.\nVirus se najčešće prenosi seksualnim putem, pri čemu 38 odsto slučajeva je kod heteroseksualnih parova, a u 6,6 odsto slučajeva infekcija je kod homoseksualnih kontakata. Istovremeno HIV-a u Letoniji pogađa sve starosne grupe, uključujući odojčad i seniore, prenosi RIA Novosti.\n« Lezbijka na čelu nemačkih ultradesničara?\nElton Džon u bolnici »\nLuka Vuckovic says:\n04/05/2017 at 02:20\ndogodine pravac letonija


Kopaće boksit u Sanskom Mostu - mojusk.ba\nPreduzeće “Marčeta impex” iz Bijeljine dobilo je koncesiju za eksploataciju rude boksita na lokalitetu Oštrelj, koje je udaljeno nekoliko kilometara od Lušci Palanke, općina Sanski Most, i uskoro se očekuje zaključenje koncesionog ugovora s tom firmom.\nPrema riječima Samira Sedića, ministra privrede u Vladi USK, ovo preduzeće ima radnu jedinicu u susjednoj Bosanskoj Krupi, gdje su i vlasnici određenih nekretnina, a radi se o firmi koja je, između ostalog, registrovana i za rudarstvo.\nPrema njegovim riječima, koncesija se odnosi na zemljište čija površina iznosi ukupno 29 hektara i izdaje se na period od 20 godina.\n“Konkretno, visina koncesije koja se ugovorom zaključuje na pomenuti period iznosi nešto više od milion maraka, a pokretanjem proizvodnje očekuje se otvaranje 22 nova radna mjesta. Koncesionar se obavezuje da će na godišnjem nivou proizvoditi i plasirati crveni boksit u količini od 20.000 tona, a da će u slučaju smanjene godišnje proizvodnje biti dužan plaćati koncesionu naknadu na navedenu količinu”, rekao je Sedić.\nTakođer, zanimljivo je kako se u toku ove godine na još jednom lokalitetu u općini Sanski Most planira započeti eksploatacija boksita i radi se o selu Bojište.\nPrema riječima načelnika općine Sanski Most Farisa Hasanbegovića, radi se o ozbiljnim investicijama zahvaljujući kojima bi ova općina uskoro mogla postati jedan od lidera kada se radi o eksploataciji boksita.\n“Pokretanje proizvodnje rude boksita ekonomski će oživjeti čitav ovaj kraj, a imaće i veliki značaj za samu općinu, konkretno kroz prihode od koncesija”, rekao je Hasanbegović.\nPropali planovi proizvođačima peleta u BiH, cijene “sagorjele


Naftna industrija Srbije (NIS) jedina je dostavila prijavu za učešće u postupku privatizacije pančevačke HIP – Petrohemije, objavilo je Ministarstvo privrede Srbije.\nNIS se u predviđenom roku javio na javni poziv za izbor strateškog investitora za Akcionarsko društvo za proizvodnju petrohemijskih proizvoda, sirovina i hemikalija HIP – Petrohemija Pančevo, precizirano je u saopštenju.\nPodseća se da je Ministarstvo privrede 9. septembra pozvalo sva zainteresovana domaća i strana pravna lica da učestvuju u postupku privatizacije modelom strateškog partnerstva dokapitalizacijom privrednog društva HIP – Petrohemija i podnesu svoje prijave za izbor strateškog investitora.\nКomisija za sprovođenje modela strateškog partnerstva, imenovana od strane Vlade Srbije, u narednim danima preduzeće aktivnosti na oceni dostavljene dokumentacije i ponude, na osnovu čega će dostaviti predlog daljih koraka Vladi na odlučivanje, saopštilo je Ministarstvo privrede.\nnaftna industrija srbije/petrohemija/privatizacija/Srbija